John Wick: Κεφάλαιο 3 (Parabellum) κριτική ταινίας\nO John Wick βρίσκεται πλέον κυνηγημένος και επικηρυγμένος με την αξία του να φτάνει τα 14 εκατ δολάρια και κάθε δολοφόνο του κόσμου να θέλει να τον σκοτώσει. Στόχος του είναι να παραμείνει ζωντανός να βρει μία διέξοδο, πριν οδηγηθεί στον σίγουρο θάνατο.\nΤην 3η αλλά όχι τελευταία ταινία που θα δούμε με τίτλο John Wick. Καθώς η ανακοίνωση για την 4η ταινία ήρθε πολύ γρήγορα και μάλιστα με την παρακάτω φράση: “You have served. You will be of service. John Wick: Chapter 4 is coming – May 21st, 2021.”\nJohn Wick 3 Parabellum. Για την ιστορία η λέξη Parabellum, προέρχεται από την λατινική φράση “Si vis pacem, para bellum” που σημαίνει “Αν θες ειρήνη, ετοιμάσου για πόλεμο”.\nΗ ταινία ξεκινάει ακριβώς μετά το τέλος των γεγονότων του John Wick Chapter 2, όπου ο ήρωας μας μόλις έχει δολοφονήσει τον Ιταλό μαφιόζο Santino D’Antonio μέσα στο Continental Hotel (υπάρχει ως John Wick – Continental Hotel στο google maps) το οποίο αποτελεί παραβίαση ενός από τους πιο βασικούς κανόνες του κόσμου που ζει ο John Wick. Ο Winston, κηρύσσει τον John excommunicado με αποτέλεσμα τον τελευταίο να γίνεται στόχος αξίας 14 εκατ. Δολαρίων για κάθε δολοφόνο. Από το πρώτο λεπτό μπαίνουμε στην βροχερή νύχτα της Νέας Υόρκης, όπου ο John Wick έχει λιγότερο από 1 ώρα στη διάθεση του πριν ξεκινήσει το συμβόλαιο. Η δράση ξεκινάει και μαζί ξεκινάει και ένας αγώνας επιβίωσης που διαρκεί μέχρι τους τίτλους τέλους.\nΚαι αυτό είναι η ταινία (για ακόμη μία φορά). Σκηνές δράσης που διαδέχονται η μία μετά την άλλη με ελάχιστη δόση υπερβολής αλλά και ρεαλισμού, ώστε να βολέψουν τον ήρωα μας αλλά και να τον κρατούν συνέχεια τραυματισμένο ώστε να δώσουν σε όλο το υπόλοιπο cast το “πάνω χέρι”.\nΤο John Wick αποτελεί πλέον τη 2η τριλογία στην οποία πρωταγωνιστεί ο Keanu Reeves μετά το Matrix, αλλά ίσως να είναι η μοναδική τριλογία που είναι σωστή τόσο στη συνέχεια της όσο και στη σύσταση της. Οι παραγωγοί όμως βρήκαν την κότα με τα χρυσά αυγά, καθώς μιλάμε για παραγωγές μέτριου βεληνεκούς (μόλις 55 εκατ. Δολ.) και με τετραπλά έσοδα.\nΤο σενάριο για μία ακόμη φορά έχει τις τρύπες του που κανείς δεν νοιάστηκε να κλείσει, αλλά όπως έχω πει στο παρελθόν, δεν βλέπεις John Wick για το σενάριο. Υπήρξαν φορές που ένιωσα ότι πρώτα έγραψαν τις σκηνές και αργότερα τις ενθυλάκωσαν με το στόρι.\nΗ παραγωγή και η δράση φανερά ανέβηκαν επίπεδο. Οι μάχες σώμα με σώμα πάρα πολύ καλές, με σταθερή χορογραφία και ευρηγώνια κινηματογράφηση. Με κάποιες στιγμές να μην μπορούν να κρύψουν ορισμένα εμφανή λαθάκια, τα οποία κάνουμε ότι δεν τα βλέπουμε διότι η σωστή δράση σπανίζει στις μέρες μας.\nΓια ακόμη μία φορά ο Keanu Reeves στον πρωταγωνιστικό ρόλο. Όπως έχω ξαναπεί αποτελεί την πιο ορθή επιλογή για τον ρόλο, διότι κατέχει το ταλέντο της σωστή δράσης, χορογραφίας, στάσης σώματος, εμφάνισης και έλλειψης υποκριτικής. Για μία ακόμη φορά, εκπαιδεύτηκε σκληρά, και επίπονα με ολονύχτια γυρίσματα, οδήγησε μοτοσυκλέτα, ίππευσε άλογο, περπάτησε σε έρημο αλλά το κοστούμι δεν το έβγαλε ποτέ!\nΤην εμφάνιση της έκανε η Halle Berry, η οποία μας απέδειξε ότι μπορεί να αξιοποιηθεί σε σκηνές δράσης το ίδιο καλά με τον πρωταγωνιστή. Στην πρώτη της εμφάνιση σε σκηνή δράση, η κάμερα απομακρύνεται από τον Reeves, κάτι το οποίο μου άρεσε ώστε να μας ξεκουράσει κατά τη θέαση. Το πιο εντυπωσιακό ήταν η χρήση δύο υπέροχων γερμανικών ποιμενικών, που συμμετείχαν ενεργά, όμως ταλαιπώρησαν λίγο τους εκπαιδευτές τους κατά τη διάρκεια των γυρισμάτων γιατί στην περιοχή υπήρχαν εκατοντάδες αδέσποτες γάτες. Έτσι η παραγωγή αναγκάστηκε να χτίσει τοίχους από κλουβιά και να πιάσει όποια γάτα κυκλοφορούσε στην περιοχή.\nΥποκριτικά ανώτερος για μία ακόμη φορά ο Ian McShane (Hellboy), στον ρόλο του Winston. Πιο ενεργός ρόλος αυτή τη φορά, κερδίζει κάθε frame του κάδρου που εμφανίζεται, με βλέμμα απάθειας και υποκριτικής αξίας.\nΣτην σκηνοθετική καρέκλα προφανώς ο Chad Stahelski ο οποίος ανέλαβε το remake του Highlander. Από Stunt coordinator σε αξιόλογος σκηνοθέτης. Κρατά τα κάδρα του σταθερά και ευρηγώνια, μακριά από τις shaky cams και μαζί με τον φωτογράφο Dan Laustsen (The Shape of Water), παραδίδουν μαθήματα κινηματογράφησης για κάθε νέο και μη καλλιτέχνη.\nΤέλος η μουσική από τον πασίγνωστο Tyler Bates (Deadpool 2) ντύνει σωστά τις σκηνές χωρίς να ξεφεύγει από το γνωστό θέμα. Πιο ωραίο κομμάτι της ταινίας είναι το “Dance of the Wolves”, αξίζει.\nΔεν νομίζω ότι χρειάζεται απάντηση. Γιατί είναι John Wick και απλά πρέπει να το δεις. Η ταινία θα σε γεμίσει με ένταση, δράση, βία, σωστή σκηνοθεσία και φωτογραφία, ελαφρύ χιούμορ, ωραιότατες σκηνές εμπνευσμένες από The Villainess και το γνωστό Ο καλός, ο κακός και ο άσχημος και αν θέλεις να παραβλέψεις το σενάριο θα περάσεις υπέροχα!\n87ElevenLionsgateSummit EntertainmentThunder Road\nAïssam BoualiAlexey GolousenkoAndrea SoochAnjelica HustonAsia Kate DillonBaily JonesBoban MarjanovićCecep Arif RahmanCharles AskegardEliza BluttHalle BerryHarrison CollIan McShaneIndia BradleyJason MantzoukasJeff G. WaxmanJerome FlynnKeanu ReevesLance ReddickLaurence FishburneMargaret DalyMark DacascosMaxim BeloserkovskyMustapha AdidouOlivia MacKinnonRandall Duk KimRobin Lord TaylorRoger YuanSaïd TaghmaouiSarah VillwockSergio DelavicciStefaniya MakarovaSusan BlommaertTiger Hu ChenTiler PeckTobias SegalUnity PhelanYayan Ruhian


Π. Xούλης: Eνας κορυφαίος... γριφολόγος, που εγκατέλειψε μια λαμπρή ακαδημαϊκή καριέρα στην Aυστραλία και εγκαταστάθηκε στο Kατελλόριζο! - Δημοκρατική της Ρόδου\nΟ Πανταζής Χούλης, ένας από τους κορυφαίους γριφολόγους του κόσμου, είναι η τρανή απόδειξη πως η δημιουργικότητα και η εξέλιξη δεν επιτυγχάνονται μόνο στα μεγάλα αστικά κέντρα. Αρκεί να έχεις πάθος γι’ αυτό που κάνεις και να αγαπάς τον τόπο που έχεις επιλέξει να μένεις…\nΟ αναγνωρισμένος και βραβευμένος καθηγητής Πανεπιστημίου στην Αυστραλία, με κορυφαίες διακρίσεις και με προϋποθέσεις για μια ακόμα πιο λαμπρή ακαδημαϊκή πορεία, πριν από μερικά χρόνια τα παράτησε όλα και επέστρεψε στο Καστελλόριζο για να ξεκινήσει από το μηδέν! Για τον «γκουρού» των γρίφων, που ξεκίνησε από το Καστελλόριζο, τελείωσε το σχολείο στη Ρόδο, σπούδασε στην Κρήτη και διέπρεψε ως πανεπιστημιακός στην Αυστραλία, η επιστροφή στη γενέτειρα ήταν σκοπός ζωής.\nΣτο ακριτικό Καστελλόριζο, δημιούργησε με προσωπική εργασία και δικά του έξοδα το μοναδικό Μουσείο Γρίφων της Ελλάδας το οποίο έχει κηρυχθεί Ευρωπαϊκό Κέντρο STARTS (Science, Technology, Arts) κι εκεί φιλοξενούνται περισσότερα από 4.000 εκθέματα-γρίφοι εκ των οποίων αρκετά είναι μοναδικά παγκοσμίως. Ο ίδιος έχει δημιουργήσει 700 γρίφους, ενώ σε έναν μεγάλο φάκελο φυλάσσονται πρωτότυπες ιδέες που ακόμα δεν έχουν υλοποιηθεί!\nΙδρυσε το σωματείο «Ένωση Ιδεών, Γρίφων και Μαθηματικών» με έδρα το Καστελλόριζο, εδώ και πέντε χρόνια διοργανώνει τον διεθνή διαγωνισμό γρίφων «Μεγίστειο Αινιγμάτων Αγώνα» και μετά από πολλές προσπάθειες για πρώτη φορά θα διεξαχθεί Φεστιβάλ Γρίφων Καστελλορίζου τον προσεχή Σεπτέμβριο!\nΓι΄αυτή την συναρπαστική διαδρομή ζωής μιλά σήμερα στη «δημοκρατική» ο Πανταζής Χούλης, ο οποίος παρά τις δυσκολίες που συνάντησε, έκανε το όνειρό του πραγματικότητα και σήμερα παλεύει για να γίνει το Καστελλόριζο Επιστημονικό και Πολιτιστικό Κέντρο…\n• Κύριε Χούλη, θα ξεκινήσω τη συνέντευξη ερωτώντας σας πώς αποφασίζει κάποιος να γίνει… γριφολόγος, μαθηματικός γριφολόγος για την ακρίβεια! Ποιο είναι αντικείμενο ενός γριφολόγου;\nΠρώτα από όλα, σας ευχαριστώ μέσα από την καρδιά μου για το ενδιαφέρον σας για το Καστελλόριζο και για την ευκαιρία που μου δίνεται/δίνετε (παίζω με τις λέξεις τώρα!) να τονίσω την σπουδαιότητα των γρίφων. Ακόμα και η προσπάθειά μου να πείσω το περιβάλλον μου για τα πολλαπλά οφέλη των γρίφων αποτελεί ένα… γρίφο! Όσο για τον ορισμό του γριφολόγου, είναι αυτός που ασχολείται, διαδίδει και δημιουργεί γρίφους. Το αν θα αποφασίσει κάποιος να ασχοληθεί σοβαρά, αποτελεί προσωπική απόφαση. Κάθε γρίφος είναι ένα διαφορετικό άθλημα για το μυαλό, και συνήθως αναφέρομαι σε τρισδιάστατα λογικά και εκπαιδευτικά παιχνίδια. Υπάρχουν γρίφοι που είναι ταιριαστικοί, ακολουθιακοί, αναδιπλώμενοι, εμπλεκόμενοι, διασυνδεδεμένοι, ανοιγόμενοι, εκλειπόμενοι, κ.α. Παράλληλα, οι Έλληνες έχουμε μια τεράστια παράδοση στους γρίφους, με επιτομή το Οστομάχιον (μάχη των οστών) του Αρχιμήδη, που αποτελεί τον πρώτο καταγεγραμμένο γρίφο στην ιστορία της ανθρωπότητας. Αυτό το γνωρίζουν οι ξένοι, όμως δυστυχώς δε διδάσκεται στο σχολείο. Και δεν είναι τυχαίο που πολλά ονόματα σημερινών γρίφων παραπέμπουν στο Λαβύρινθο, στο Κουτί της Πανδώρας και στο Γόρδιο Δεσμό. Να προσθέσω πως αν τα μαθηματικά διδάσκονταν με γρίφους, θα αποτελούσαν το πιο εύκολο μάθημα!\n• Πότε ήταν η πρώτη σας επαφή με τους γρίφους;\nΗ γνωριμία μου με τους γρίφους έγινε βλέποντας μια εκπομπή το 1977 (στην ΥΕΝΕΔ) με θέμα την επίλυση του μαγικού τετραγώνου. Αμέσως λάτρεψα αυτόν το γρίφο, ειδικά αφού μπορούσα να τον λύσω εύκολα, σε σύγκριση με άλλα παιδιά και ενήλικες. Γενικά, είχα μια ανεξήγητη τάση να δημιουργώ γρίφους διαφόρων ειδών.\n• Θα ήθελα να μας μιλήσετε για τη διαδρομή από το Καστελλόριζο στη Ρόδο, μετά στην Κρήτη και έπειτα στο Περθ της Αυστραλίας, όπου και σπουδάσατε με Master στα Μαθηματικά και Διδακτορικό στα Συστήματα Ελέγχου των F16 και από εκεί επιστροφή στο Καστελλόριζο και στη σύσταση του σωματείου «Ένωση Ιδεών, Γρίφων και Μαθηματικών», με το διακριτικό «EN.Ι.Γ.ΜΑ» και με έδρα το ακριτικό μας νησί.\nΓεννήθηκα στην Αυστραλία το 1970. Ο πατέρας μου ήταν στο μοιραίο πλοίο Empire Patrol. Ο συνονόματος παππούς μου για να βοηθήσει την οικογένειά του, έστειλε τα πέντε από τα δέκα παιδιά του στην Αυστραλία. Στα τέλη της δεκαετίας του 60 ο πατέρας μου επισκέφθηκε το νησί, και αφού παντρεύτηκε την μητέρα μου από το Σουφλί (!), επέστρεψε στην Αυστραλία. Δεν άντεξαν όμως μακριά από την πατρίδα και το 1976 ήμασταν όλοι στο Καστελλόριζο. Δεν μπορώ να περιγράψω το πόσο τυχερός ήμουν που έζησα εκείνη την εποχή σε ένα νησί με άγρια ομορφιά. Τελείωσα την Α’ τάξη δημοτικού (και λίγο από τη Β’) στο Καστελλόριζο, και τις υπόλοιπες στο (παλιό) 6ο Δημοτικό Σχολείο της Ρόδου, καθώς τότε δεν είχαμε δασκάλους. Συνέχισα στο 4ο Γυμνάσιο και στο 2ο Λύκειο στη Ρόδο, ενώ μετά πέρασα στο Μαθηματικό του Πανεπιστημίου Κρήτης. Και χωρίς να έχω πτυχίο, περνούσα επιτυχώς μεταπτυχιακά μαθήματα. Χρησιμοποίησα τη διπλή υπηκοότητα σε συνδυασμό με την υψηλή βαθμολογία μου για να πάρω υποτροφία στο Πανεπιστήμιο Δυτικής Αυστραλίας, όπου απέκτησα Μάστερ στην Αλγεβρική Θεωρία Γραφημάτων (έχει άμεση σχέση με γρίφους). Δυστυχώς η έρευνα μου (Quotients of Affine Normal Edge-Transitive Cayley Graphs) δεν μου έδινε πολλές επιλογές για εύρεση εργασίας (ναι, στην Αυστραλία!), επειδή η πρόσληψη (λόγω Μάστερ) θα υποχρέωνε εργοδότες βάσει νομοθεσίας να πληρώνουν υψηλότερο μισθό. Έτσι, βρέθηκα να συνεχίζω με διδακτορικό στην Ηλεκτρονική Μηχανολογία (Συστήματα Ελεγχου). Η έρευνά μου (double controller) ήταν περίεργη, διότι κανείς δεν μπορούσε να την καταλάβει και την απέρριπταν επανειλημμένα όταν την έστελνα σε journals! Μέχρις ότου χρησιμοποίησα ένα εντυπωσιακό παράδειγμα με το σύστημα ελέγχου του μαχητικού F-16. Τότε, με την ελαχιστοποίηση του λάθους προσομοίωσης, το αποτέλεσμα της θεωρίας μου δεν έδινε κανένα περιθώριο αμφισβήτησης, ακόμα και σε αυτούς που δεν την είχαν κατανοήσει. Μέχρι σήμερα, ακόμα χρησιμοποιούν τη μέθοδό μου για άλλα διδακτορικά. Ως καθηγητής, εκτός από νέα ερευνητικά αποτελέσματα, κέρδιζα βραβεία διδασκαλίας χρησιμοποιώντας γρίφους. Τότε συνειδητοποίησα τη δυναμική των γρίφων στην εκπαίδευση. Μάλιστα, το 2007 φοιτητές μου με ψήφισαν ώς τον κορυφαίο λέκτορα θετικών επιστημών από όλα τα σχολεία, κολλέγια ή πανεπιστήμια της Δυτικής Αυστραλίας (ενώ σε όλη την Αυστραλία πήρα τη 141η θέση ανάμεσα σε 20.162 υποψηφιότητες). Σήμερα δεν υπάρχει η ιστοσελίδα για το «Lecturer of the Year», αλλά ευτυχώς έχει διασωθεί σε διαδικτυακό αρχείο: https://web.archive.org/web/20080613122739fw_/http://www.jobs4marketing.com.au/lec/results_2007.html\n• Ακούω να μου περιγράφετε την πορεία σας και σκέφτομαι, πώς ένας καθηγητής Πανεπιστημίου, ο οποίος έχει ψηφιστεί μάλιστα ως κορυφαίος λέκτορας, μπορεί να τα αφήσει όλα πίσω και να ξεκινήσει να δημιουργεί από το μηδέν τη ζωή του στο Καστελλόριζο…\nΤοπικιστής είναι αυτός που θεωρεί τον τόπο του πιο όμορφο από το Καστελλόριζο! Όταν μεγαλώσει κάποιος στο Καστελλόριζο, δεν υπάρχει άλλος τόπος, κι έχω γυρίσει όλον τον κόσμο (συνέδρια πανεπιστημίου, συναντήσεις γριφολόγων, κ.α). Ίσως όλοι μας θα έπρεπε να ταξιδέψουμε, ώστε να εκτιμήσουμε τον παράδεισο της Ελλάδας και να τον προστατέψουμε. Υπήρχαν όμως και άλλοι λόγοι… Για παράδειγμα, η αύξηση των φοιτητών υπό την ευθύνη μου – 300 στο μάθημα Risk Engineering και 700 στο General Engineering – μου είχε δημιουργήσει τεράστιο άγχος, όσο κι αν αγαπούσα αυτό που έκανα. Και για κάποιον σαν κι εμένα που υπερ-αγαπάει τη φύση, η Αυστραλία δεν ήταν το πιο φιλικό περιβάλλον… Η θάλασσα-ωκεανός με καρχαρίες, δηλητηριώδη χταπόδια και κοχύλια, σε συνδυασμό με τις επικίνδυνες αράχνες και φίδια στην εξοχή, περιόριζαν τις επιλογές μου. Αντίθετα, εδώ στο Καστελλόριζο, σχεδόν καθημερινά ανεβαίνω το βουνό μέρα-νύχτα, ενώ κολυμπάω χιλιόμετρα στη θάλασσα χειμώνα-καλοκαίρι. Έχω προσωπική εμπειρία για την εκπληκτική θετική επίδραση που έχει η φύση στην υγεία μας. Η επιβίωση δεν είναι εύκολη με την κρίση, αλλά ελπίζω σε μελλοντικές συνεργασίες…\n• Το μοναδικό Μουσείο Γρίφων της Ελλάδας έχει έδρα το Καστελλόριζο. Πώς ξεκίνησε η ιδέα για την ίδρυσή του και πόσο δύσκολο ήταν να υλοποιηθεί;\nΗ ιδέα υπήρχε εδώ και δέκα χρόνια… Προσπάθησα να βρω συμπαράσταση από πολλούς φορείς, αλλά άκουγα μόνο υποσχέσεις. Στο τέλος δεν άντεξα και το ξεκίνησα μόνος μου! Μόλις τον περασμένο Νοέμβριο κατάφερα να φέρω από την Αυστραλία τις 75 κούτες που περιείχαν τη συλλογή μου με 4000 γρίφους. Η αγορά και τοποθέτηση επίπλων, ο διαχωρισμός των γρίφων ανά κατηγορία και ράφι, όλα έγιναν χάρη στην πειθαρχία, την επιμονή, την υπομονή, το πάθος και την αγάπη που έχω για τους γρίφους. Αλλά τώρα πια, νιώθω πως έχω φτιάξει έναν μικρό παράδεισο (Μουσείο) μέσα στον μεγάλο παράδεισο (Καστελλόριζο)!\n• Αξίζει να αναφέρουμε πως το Μουσείο Γρίφων έχει γίνει σημείο αναφοράς για το νησί και το έχουν ήδη επισκεφθεί πολλοί άνθρωποι που έρχονται για διακοπές ανάμεσά τους και πολλοί επώνυμοι.\nΕίναι πραγματικά ενδιαφέρον το γεγονός πως έως σήμερα, το Μουσείο Γρίφων το έχουν επισκεφθεί πολλά και σημαντικά πρόσωπα, ειδικά καλλιτέχνες και δημοσιογράφοι. Στους πολιτικούς διακρίνω μια έλλειψη ενδιαφέροντος προς τον πολιτισμό. Θα είχαν άλλοθι αν το νησί είχε πολλά άλλα πολιτιστικά κέντρα, αλλά ειδικά το χειμώνα, μόνο το Μουσείο Γρίφων είναι ανοιχτό. Ίσως να μπερδεύει κάποιους ως έννοια, ενώ άλλοι το αποφεύγουν νομίζοντας πως μέσω των γρίφων θα μετρηθεί η ευφυΐα τους, κάτι που δεν είναι αληθές. Διότι στο Μουσείο Γρίφων ο επισκέπτης έρχεται για να απολαύσει μια νέα εμπειρία. Και φυσικά, αν το επιθυμεί, μπορεί να λύσει γρίφους με τις ώρες.\n• Πόσα εκθέματα φιλοξενείτε στο Μουσείο; Γνωρίζουμε μάλιστα ότι πολλά από αυτά είναι μοναδικά στον κόσμο!\nΑυτή τη στιγμή εκτίθενται 4000 γρίφοι. Θα ήταν επιθυμητό να υπήρχε μεγαλύτερος χώρος ώστε κάθε δείγμα να έχει αναλυτική περιγραφή. Ελπίζω στο μέλλον να καταφέρω να περάσω σε αυτό το δεύτερο στάδιο. Ειδικά όταν υπάρχουν εκθέματα όπως το Princeps -ο παλιότερος ηλεκτρονικός γρίφος στον κόσμο με δυαδικό σύστημα- που δεν υπάρχουν σε άλλες συλλογές παγκοσμίως. Εννοείται, πως πολλά δικά μου πρωτότυπα -όπως αυτά με τη συμμετρία 4D- δεν υπάρχουν πουθενά αλλού.\n• Πόσους δικούς σας γρίφους έχετε δημιουργήσει μέχρι σήμερα;\nΠερίπου 700 κομμάτια αποτελούν δικές μου κατασκευές μαζί με τα πρωτότυπα (πετυχημένα ή μη). Ενώ για μένα έχει τεράστια αξία ένας μεγάλος φάκελος με πρωτότυπες ιδέες που ακόμα δεν έχουν υλοποιηθεί… Και κάθε ιδέα είναι διαφορετική από τις άλλες.\n• Πόσοι Ελληνες παγκοσμίως ασχολείστε με την δημιουργία-κατασκευή γρίφων;\nΥπάρχουν δύο Έλληνες που εκπροσωπούν τακτικά την Ελλάδα στο Διεθνή Οργανισμό Γρίφων. Κι ενώ είχα αποσπάσει κάποιες διακρίσεις με γρίφους που είχαν σχέση με τον… εποικισμό του πλανήτη Άρη (!), ο άλλος Έλληνας, ονόματι Μιχάλης Τούλουζας, έχει σαρώσει τα βραβεία και θεωρείται κορυφαίος κατασκευαστής ξύλινων γρίφων. Τον Μιχάλη δεν τον γνώριζα πριν γίνω μέλος του ΔΟΓ. Άρα, μπορείτε να φανταστείτε το σοκ που είχα υποστεί όταν δήλωσε πως ο παππούς του ήταν Καστελλοριζιός! Παράλληλα, στο Λαογραφικό Μουσείο του νησιού, υπάρχουν περιοδικά γρίφων όπως οι «Αναμνήσεις» του 19ου αιώνα. Επίσης, η ψυχή του διεθνούς διαγωνισμού Καγκουρό, ο καθηγητής Μιχάλης Λάμπρου, έχει διατελέσει εκπληκτικό έργο με τα βιβλία του. Τέλος, ο Παναγιώτης Βερδές ανακάλυψε ένα μηχανισμό πιο ευέλικτο και επεκτάσιμο από αυτόν του Ρούμπικ!\n• Προσφάτως ανακοινώσατε τη διεξαγωγή του Φεστιβάλ Γρίφων Καστελλορίζου που θα φιλοξενηθεί στο νησί τον προσεχή Σεπτέμβριο. Μιλήστε μας γι αυτό.\nΣτο παρελθόν είχα διοργανώσει πολλά γεγονότα. Στην Αυστραλία ίδρυσα σύλλογο γρίφων και για μια δεκαετία διοργάνωνα διαγωνισμούς και συναντήσεις. Όταν έφυγα δεν υπήρχαν συνεχιστές. Στην Ελλάδα πρόσφερα την εμπειρία μου ως Καστελλοριζιός και γριφολόγος για την εγκαθίδρυση μιας νέας διοργάνωσης διαμένοντας στην Αθήνα, αλλά η προσφορά μου δεν εκτιμήθηκε. Βρέθηκα σε άθλια κατάσταση και οικονομικό αδιέξοδο που επηρέασαν σοβαρά την υγεία μου. Δύο χρόνια μετά, αισθάνομαι πιο δυνατός από ποτέ, χάρη στο φιλικό φυσικό περιβάλλον του νησιού και τους ανθρώπους του (ειδική μνεία στο υπέροχο φαγητό της Άννας Σαμψάκου που απολαμβάνω μέχρι σήμερα). Το Μουσείο Γρίφων και τα δρώμενα με γρίφους για τα παιδιά και τους ενήλικες είναι απλά ένα μικρό ευχαριστώ. Να τονίσω πως εδώ και πέντε χρόνια διοργανώνω ένα διεθνή διαγωνισμό γρίφων, τον Μεγίστειο Αινιγμάτων Αγώνα: http://www.megisti.net/MAA\nΩς επαγγελματίας, ποτέ δεν αποκλείω άλλους για προσωπικούς λόγους, είναι κάτι το απάνθρωπο. Ενώ τώρα, με την υπερπολύτιμη βοήθεια και εμπειρία της Ελένης Γραμματικοπούλου είμαστε σε θέση ισχύος για τη διοργάνωση του 1ου Φεστιβάλ Γρίφων στις 24-26 Σεπτεμβρίου. Θα εμπεριέχει εκθέσεις βραβευμένων γρίφων από το ΔOΓ, Αστρονομία, Μαθηματικά, Χημεία, Φυσική, Θέατρο, Κυνήγι Θησαυρού, Ρομποτική, Βιολογία, Διαλέξεις και Διαγωνισμούς Γρίφων (ΜΑΑ), και ξεναγήσεις στο Μουσείο Γρίφων.\nΗ ομάδα μας αποτελείται από επιστήμονες/επαγγελματίες από το Πανεπιστήμιο Κρήτης, το Καρναβάλι Πάτρας, το Ίδρυμα Ευγενίδου, το Ινστιτούτο Παστέρ Αθήνας, ενώ έχουμε και την υποστήριξη του πρωτοπόρου σχολείου Ροδίων Παιδεία. Βρισκόμαστε σε διαρκή επικοινωνία με το Δήμο Μεγίστης και την Περιφέρεια Νοτίου Αιγαίου, ώστε το Καστελλόριζο να εξάγει πολιτισμό σε παγκόσμια κλίμακα, όπως του αξίζει. Το Φεστιβάλ Γρίφων (1) διοργανώνεται μέσα από το Καστελλόριζο, (2) έχει σχέση με τις παραδόσεις του νησιού, και (3) γίνεται κατά τη διάρκεια της σχολικής χρονιάς, για να το απολαύσουν μαθητές και ενήλικες. Αξίζει να αναφέρουμε πως όλοι όσοι συμμετέχουν φέτος, είναι ουσιαστικά εθελοντές, κι ελπίζουμε σε οποιαδήποτε βοήθεια ή σπόνσορες, ώστε η προσπάθεια αυτή να γίνει καλύτερη.\n• Κλείνοντας την συνέντευξη, θα ήθελα να μας πείτε τα σχέδιά σας για το μέλλον.\nΘέλουμε το Φεστιβάλ Γρίφων να πάρει τη θέση που του αξίζει και το Καστελλόριζο να γίνει Επιστημονικό και Πολιτιστικό Κέντρο. Ήδη το Μουσείο Γρίφων έχει κηρυχθεί Ευρωπαϊκό Κέντρο STARTS (Science, Technology, Arts). https://madegroup.co/starts-regional-centre-and-residency-in-castel-roux-of-south-eastern-aegean-a-k-a-megisti-castellorizo-island/\nΣας περιμένουμε στο Καστελλόριζο για να περάσετε υπέροχα στο Μουσείο Γρίφων και σε άλλα εκπληκτικά μέρη! Τέλος, είμαι ενεργός στη διάνοιξη μονοπατιών σε παρθένα μέρη του νησιού και το 2018 δημιούργησα τον περιπατητικό χάρτη Καστελλορίζου…\nΜιχάλης Χαλκιόπουλος: Ένας ακόμη Έλληνας στη Formula 1 Μία πολύ ενδιαφέρουσα συνέντευξη παραχώρησε στο Zougla.gr και συγκεκριμένα, στον γνωστό φίλο…\nΔύο Τούρκοι έφτασαν κολυμπώντας στο Καστελλόριζο – Ο ένας συνελήφθη στη Ρόδο Συναγερμός σήμανε στις Αρχές στο Καστελλόριζο όπου τα ξημερώματα της Δευτέρας 27 Σεπτεμβρίου καταγράφηκαν…\nΦΣΔ: Ημερίδες σε Ρόδο και Καστελλόριζο για τις καρδιαγγειακές νόσους Ο Φαρμακευτικός Σύλλογος Δωδεκανήσου σε συνέχεια της προσφοράς του στο κοινωνικό σύνολο…\n1ο Φεστιβάλ Γρίφων Καστελλορίζου, 15 ημέρες πριν από την έναρξή του (24-26/9/21) Μια μεγάλη προσπάθεια, μια σημαντική ιδέα πλησιάζει στην υλοποίησή της, με πολλές…


Τράβηξε άσο με Καμπιάσο\n16-09-2016 | 6:06πμ\nΗ πείρα του Αργεντινού μέσου οδήγησε τον Ολυμπιακό στο «διπλό» (0-1) μέσα στην έδρα της Γιουνγκ Μπόις για το Γιουρόπα Λιγκ\nΟ Εστέμπαν Καμπιάσο με την εμπειρία του πήρε από το χέρι τον Ολυμπιακό και τον οδήγησε πιο εύκολα απ’ ό,τι μαρτυρά το 1-0 επί της Γιουνγκ Μπόις στη Βέρνη, στην πρώτη νίκη του στην πρεμιέρα των ομίλων του Γιουρόπα Λιγκ. Εξαιρετικό στήσιμο της ομάδας και από τον Πάουλο Μπέντο, δικαιώθηκε με τις επιλογές του, παρότι δεν χρησιμοποίησε Ελληνα παίκτη στην αρχική εντεκάδα για πρώτη φορά στην ιστορία του πειραϊκού συλλόγου σε ευρωπαϊκό παιχνίδι.\nΜε μόλις μία αλλαγή σε σχέση με το παιχνίδι πρωταθλήματος με τη Βέροια παρέταξε την ομάδα του Πειραιά ο Μπέντο. Συγκεκριμένα, ο Πορτογάλος τεχνικός έδωσε τα γάντια στον Λεάλι, αφήνοντας στον πάγκο τον Καπίνο, ενώ εκτός εντεκάδας -για δεύτερη συνεχόμενη φορά- έμεινε ο Φορτούνης.\nΟι γηπεδούχοι είχαν στο πρώτο μέρος ανούσια κατοχή μπάλας και οι «ερυθρόλευκοι», που άργησαν να προσαρμοστούν στον συνθετικό χλοοτάπητα, με κύριους εκφραστές των επιθέσεων τους Καμπιάσο και Μάριν άνοιξαν το σκορ λίγο πριν από την ολοκλήρωση του 45λεπτου. Ο Αργεντινός σταρ του πειραϊκού συλλόγου συνεργάστηκε άψογα με τον Γερμανό μεσοεπιθετικό, ο δεύτερος τροφοδότησε τον Ιντέγε και εκείνος έδωσε την ασίστ στον πρώτο (τον Καμπιάσο), για να κάνει το 0-1 στο 42′! Με την έναρξη του δεύτερου μέρους οι παίκτες του Μπέντο άγγιξαν το 2-0 με τον Σεμπά, όμως ο γκολκίπερ των Ελβετών Εμβογκό μπλόκαρε την μπάλα πάνω στη γραμμή. Στο 61′ ήταν η σειρά του Λεάλι να δηλώσει «παρών» στο ματς, κρατώντας με διπλή εντυπωσιακή επέμβαση το «μηδέν». Πολύ καλή εμφάνιση από τον Ιταλό τερματοφύλακα, που έδειξε ότι μπορεί να «κλέψει» τη φανέλα βασικού από τον Καπίνο, ενώ στους διακριθέντες ήταν και οι Σεμπά, Μάριν και Ιντέγιε. Τον… τίτλο του πολυτιμότερου παίκτη, ωστόσο, κέρδισε με την αξία του ο σκόρερ Καμπιάσο (80% επιτυχίες στις πάσες).\nΣτο άλλο ματς του ομίλου, ο ΑΠΟΕΛ επικράτησε 2-1 (74′ Ολιβέιρα, 87′ Ντε Καμάργκο – 45+1′ Μαξίμοβιτς) με ανατροπή της Αστάνα στην Κύπρο. Στην επόμενη αγωνιστική (29/9): Αστάνα – Γιουνγκ Μπόις και Ολυμπιακός – ΑΠΟΕΛ.\nΓΙΟΥΝΓΚ ΜΠΟΪΣ (Αντι Χιούτερ): Εμβογκό, Ζούτερ, Ροσά, Φον Μπέργκεν, Λέσιακς, Ραβέ (86′ Ντεάχ), Ζακαριά, Μπερτόνε, Σουλεϊμανί, Κούμπο, Φράι (78′ Σικ).\nΟΛΥΜΠΙΑΚΟΣ (Πάουλο Μπέντο): Λεάλι, Φιγκέιρας, Μποτία, Ντα Κόστα, Ντε λα Μπέγια, Μιλιβόγιεβιτς, Καμπιάσο, Μάριν (63′ Μάρτινς), Σεμπά, Ελιονούσι (90+3′ Ρομαό), Ιντέγε (81′ Καρντόσο).


Φθηνές πτήσεις προς Τουλκάν στη Skyscanner\nΑεροπορικά εισιτήρια για Τουλκάν\nΕννοούσατε πτήσεις από Τουλκάν;\nΔείτε όλες τις πτήσεις προς Τουλκάν, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Τουλκάν.\nΠότε να κάνω την κράτηση για το εισιτήριο μου προς Τουλκάν?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Τουλκάν επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Τουλκάν! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Τουλκάν\nΠότε αναχωρεί η πτήση προς Τουλκάν\nΠοια αεροπορική εταιρεία έχει τα πιο φθηνά εισιτήρια προς Τουλκάν\nΠοια αεροπορική εταιρεία έχει απευθείας πτήσεις για Τουλκάν.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Τουλκάν\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Τουλκάν.\nΠοιοι ταξιδεύουν για Τουλκάν


Εξωδικαστική ρύθμιση χρεών ελ. επαγγελματιών που έχουν διακόψει ζητ...\nΔευτέρα, 12-Μαρ-2018 17:28\nΌπως επισημαίνουν οι βουλευτές, "ενώ έχει προβλεφθεί νομοθετικά η δυνατότητα εξωδικαστικής ρύθμισης των ασφαλιστικών οφειλών ελευθέρων επαγγελματιών και επιχειρήσεων μέχρι 120 δόσεις, δεν υπάρχει πρόβλεψη για την κατηγορία των επαγγελματιών και επιχειρήσεων, οι οποίοι έχουν προβεί σε διακοπή των εργασιών τους, και δεν δύνανται να πραγματοποιήσουν και πάλι έναρξη εργασιών".\n"Αυτοί οι επαγγελματίες παραμένουν εγκλωβισμένοι, αδυνατώντας να εξοφλήσουν τις οφειλές τους και συχνά, αδυνατώντας να συμπληρώσουν τα συντάξιμα χρόνια τους και τελικώς να λάβουν σύνταξη", υπογραμμίζουν.\nΤι απαντά η εφημερίδα στον προϊστάμενο του γραφείου Tύπου του πρωθυπουργού.\nΦωνάζει ο κλέφτης, για να φοβηθεί ο νοικοκύρης, αναφέρει η ανακοίνωση της Κουμουνδούρου.\nΤο κείμενο που διακινήθηκε ηλεκτρονικά από το Μαξίμου προς στελέχη του ΣΥΡΙΖΑ. Πλαστό, κακότεχνο και βλακώδες SMS, απαντά το γραφείο Τύπου του πρωθυπουργού.\nΕν όψει δημοτικών εκλογών του 2019.\nΘερμά συλλυπητήρια προς την οικογένεια της Ρίκας Βαγιάνη απευθύνει ο ΣΥΡΙΖΑ, με ανακοίνωση του γραφείου τύπου του κόμματος.\nΚαρατομήσεις, αλλά για τις ευθύνες ούτε λόγος\nΟι… μαύρες τρύπες στη διαχείριση της φονικής πυρκαγιάς καταπίνουν την κυβέρνηση. Βγαίνει μπροστά ο Α. Τσίπρας. Τελευταίο χαρτί του πρωθυπουργού ο ανασχηματισμός.\nΤι απαντά ο ΣΥΡΙΖΑ στην ανακοίνωση της ΝΔ για την μεταγωγή του Χρ.Ξηρού\nΗ απάντηση του Γραφείου Τύπου του ΣΥΡΙΖΑ στην ανακοίνωση της ΝΔ για την μεταγωγή του Χρ. Ξηρού\nΜ.Λαζαρίδης (ΝΔ): "Η κυβέρνηση είναι στην εντατική χωρίς αναπνευστήρα"\nΓια τεράστιες ευθύνες του πρωθυπουργού και της κυβέρνησης ΣΥΡΙΖΑ - ΑΝΕΛ για την τραγωδία στο Μάτι έκανε λόγο ο Μακάριος Λαζαρίδης σε συνέντευξή του στον Ρ/Σ "Alpha 989".\nΣΥΡΙΖΑ: Καταδίκη της απόπειρας δολοφονίας του Ν. Μαδούρο\nΦαίνεται πως κάποιες δυνάμεις επιδιώκουν να ανοίξει ένας νέος αιματηρός κύκλος αποσταθεροποίησης και βίας, αναφέρει η ανακοίνωση του κόμματος.\nΣΥΡΙΖΑ: ΝΔ- Γεωργιάδης θα επαναφέρουν κάθε άθλια θεωρία συνωμοσίας εις βάρος του Αλ. Τσίπρα\n"Η αλήθεια είναι ότι είχαν καιρό ο Α. Γεωργιάδης και η Ν.Δ. να μιλήσουν για σχέσεις του ΣΥΡΙΖΑ με την τρομοκρατία. Αυτό όμως δεν κάνει τα όσα λέει ο αντιπρόεδρος της Ν.Δ. λιγότερο φαιδρά και χυδαία"...\nΔεν έχουν να προσμένουν… ούτε θαύμα στην κυβέρνηση\nΚαι πάλι στο προσκήνιο τα σενάρια ανασχηματισμού.


Έσκασε τώρα! Γέννησε αγαπημένη εγκυμονούσα της showbiz! - News - Youweekly\nΈσκασε τώρα! Γέννησε αγαπημένη εγκυμονούσα της showbiz!\nNews 05.02.2018 08:32\nΠαρόλο που κρατούσε τόσο καιρό την εγκυμοσύνη της ως επτασφράγιστο μυστικό, η μόλις 20 ετών Kylie όχι μόνο επιβεβαίωσε για πρώτη φορά ότι όντως ήταν έγκυος αλλά ενημέρωσε και τους εκατομμύρια followers της στο Instagram ότι γέννησε την 1η Φεβρουαρίου! Διαβάστε παρακάτω...\nΔείτε ακόμη: Είδηση σοκ: Βρέθηκε νεκρός ο αδελφός πασίγνωστης ηθοποιού!\nΔείτε ακόμη: Sunday Live: Έπεσε το σκηνικό στην πρεμιέρα! «Πάγωσαν» Μακρυπούλια – Μουτσινάς στον αέρα! (Βίντεο)\nΗ Kylie χαρακτήρισε την περίοδο της εγκυμοσύνης ως συγκλονιστική, ενώ παραδέχτηκε ότι θα της λείψει.\n«Η εγκυμοσύνη ήταν η πιο όμορφη, ενδυναμωτική και μεταβαλλόμενη εμπειρία που είχα σε όλη μου τη ζωή και πραγματικά θα μου λείψει», είπε. «Εκτιμώ τους φίλους μου και ιδιαίτερα την οικογένειά μου που με βοήθησαν να κάνω αυτή την ξεχωριστή στιγμή όσο πιο προσωπική μπορούσα. Το όμορφο και υγιές κοριτσάκι μου έφτασε την 1η Φεβρουαρίου και απλά δεν μπορούσα να περιμένω να μοιραστώ αυτήν την ευλογία. Δεν έχω αισθανθεί ποτέ ξανά έτσι την αγάπη και την ευτυχία, κοντεύω να εκραγώ. Σας ευχαριστώ για την κατανόηση!», έγραψε χαρακτηριστικά! Δείτε το βίντεο και τις φωτογραφίες παρακάτω:


Ο Κιάνου Ριβς γίνεται ο ήρωας σε δικό του κόμικ - Monopoli.gr\nΟ Κιάνου Ριβς γίνεται ο ήρωας σε δικό του κόμικ\nΟ Keanu Reeves γίνεται ο Berzerker\nΓια τους φανς του Τζον Γουίκ και του Κιάνου Ριβς έχουμε πολύ καλά νέα. Από εδώ και πέρα θα μπορείτε να απολαύσετε τον αγαπημένο σας ήρωα και σε μία σειρά κόμικ.\nΣυγκεκριμένα, ο Ριβς αυτή τη στιγμή βρίσκεται σε πρόβες για την ταινία «Matrix 4» στο Βερολίνο. Ωστόσο, βρίσκεται σε συνεχή επικοινωνία με τον Μάτ Κίντ με τον οποίο συνεργάζονται για την δημιουργία του «BRZRKR», ένα κόμικ με 12 ιστορίες, η πρώτη των οποίων πρόκειται να εκδοθεί στις 7 Οκτωβρίου, από τις εκδόσεις Boom! Studios.\nΜισός θνητός – μισός θεός\nΤο – πολλά υποσχόμενο – κόμικ, με εικονογράφηση του Αλεσάντρο Βίτι, χαρακτηρίζεται από βία και δράση, κάτι που ενθουσιάζει τον γνωστό ηθοποιό. Ο Berzerker, ο κεντρικός ήρωας του κόμικ, είναι ένας πολεμιστής, που μοιάζει πάρα πολύ με τον ηθοποιό, ο οποίος βαδίζει εδώ και αιώνες σε ένα αιματοβαμμένο μονοπάτι σε όλον τον κόσμο.\nΟ Berzerker αναλαμβάνει επικίνδυνες αποστολές για την κυβέρνηση των ΗΠΑ, με αντάλλαγμα το να μάθει ποιος πραγματικά είναι. Ο Berzerker είναι μισός θνητός, μισός θεός. Όπως έχει δηλώσει ο Κιάνου Ριβς, «Αν και είναι αθάνατος πρέπει επίσης να κρύβεται. Οπότε, προσποιείται ότι πεθαίνει και μετά συνεχίζει». Επιπλέον, ο Berzerker έχει χιούμορ, είναι «ζεστός», αλλά «κουρασμένος απ’ τον κόσμο λόγω του παρελθόντος του». «Έχει δει πολλά» όπως επισημαίνει ο ηθοποιός και τονίζει ότι το κόμικ πραγματεύεται θέματα όπως η βία, η ηθική, οι ηθικές αρχές και το ποια πλευρά διαλέγεις.\nΗ δημοσίευση κοινοποιήθηκε από το χρήστη BOOM! Studios (@boom_studios) στις 17 Ιούλ, 2020 στις 10:22 πμ PDT\n«Θα ήθελα να παίξω τον Berzerker»\nΟ 55χρονος ηθοποιός μιλά για την αγάπη του για τα κόμικς από μικρό παιδί. Όπως αναφέρει ο ίδιος, δεν είχε φανταστεί ούτε σκεφτεί ποτέ ότι θα δημιουργήσει ή θα εικονογραφήσει το δικό του κόμικ. Ωστόσο, η ιδέα αυτού του καινούργιου ήρωα τον κάνει να θέλει να «ζωντανέψει» άλλον έναν ρόλο στη μεγάλη οθόνη, αυτή του Berzerker.\nΔΙΑΒΑΣΤΕ ΑΚΟΜΑΟι ταινίες της εβδομάδας: Τρόμος σε διπλό ταμπλό12.09.2018\nTAGS: BerzerkerBoom! StudiosJohn WickKeanu ReevesβίαδιεθνήδράσηηθοποιόςΉρωαςκόμικνέαπολεμιστής


Είναι μια καλή στιγμή για να πάρετε αποφάσεις γύρω από μια σημαντική υπόθεση που σας απασχολεί. Θα πρέπει να είστε σε εγρήγορση γιατί θα συμβούν απρόοπτα γεγονότα που θα σας ανατρέψουν κάποια σχέδια και εσείς θα πρέπει να τα ξεπεράσετε με επιτυχία. Ο επαγγελματικός τομέας μετά από μια μεγάλη περίοδο έντονης κινητικότητας και άγχους, επιτέλους αρχίζει να ισορροπεί. Όσοι έχετε προβλήματα στις σχέσεις σας επιστρατεύστε την ειλικρίνεια για να ξεκαθαρίσετε εύκολα το τοπίο. Στα οικονομικά σας θα υπάρξουν σκαμπανεβάσματα γι΄ αυτό θα πρέπει να είσαστε εγκρατείς και να μην ξοδεύετε αλόγιστα τα χρήματα σας.


Κατρίνης: Oι λογαριασμοί ρεύματος δεν περιλαμβάνουν την επιδότηση | Business Daily\n09 Φεβ 2022 16:25 Ανανεώθηκε: 16:38\nΓια «ανικανότητα της κυβέρνησης» έκανε λόγο στη Βουλή ο επικεφαλής της Κοινοβουλευτικής Ομάδας του Κινήματος Αλλαγής Μιχάλης Κατρίνης, καθώς, όπως ανέφερε, «οι λογαριασμοί που ήδη φτάνουν στους καταναλωτές δεν περιλαμβάνουν την επιδότηση που υποσχέθηκε η κυβέρνηση έναν μήνα πριν».\nΣύμφωνα με τον κ. Κατρίνη, σε μία μόνο εταιρεία, πάνω από 1.000 είναι οι περιπτώσεις που δικαιούχοι του Κοινωνικού Οικιακού Τιμολογίου καλούνται να πληρώσουν υπέρογκους λογαριασμούς.\n«Η κυβέρνηση τα ρίχνει στον ΔΕΔΔΗΕ και λέει ότι το θέμα θα λυθεί σε λίγες ημέρες. Ο ΔΕΔΔΗΕ ρίχνει την ευθύνη στην ΑΑΔΕ γιατί έστειλε μόλις πριν από 9 ημέρες τα στοιχεία μετρητών και μάλιστα χωρίς ΑΦΜ με αποτέλεσμα να δυσκολεύονται οι διασταυρώσεις. Πραγματικό μπάχαλο, με το κόστος και την ταλαιπωρία να επιβαρύνει τους πολίτες», τόνισε ο κ. Κατρίνης, που επεσήμανε ότι δεν έχει εκδοθεί ακόμα εδώ και ένα μήνα ούτε η ΚΥΑ που θα ρυθμίζει και θα εξειδικεύει τα ζητήματα από την εξαγγελία της κυβέρνησης στις 7 Ιανουαρίου για την επιδότηση του ηλεκτρικού ρεύματος.\nΓια την προσφάτως δημοσιευθείσα στιχομυθία «του πρώην υπουργού Ανάπτυξης του κ. Μητσοτάκη και του πρώην υφυπουργού Οικονομικών του κ. Καραμανλή», είπε ότι «δεν αποτελεί μεμονωμένο περιστατικό. Είναι μια ολόκληρη σχολή σκέψης, την οποία βλέπουμε να εξελίσσεται κάθε φορά που ζούμε μια φυσική καταστροφή, κάθε φορά που διάγουμε μια οιωνεί προεκλογική περίοδο». Είπε επίσης ότι ο πρωθυπουργός απέπεμψε τον κ. Λιβανό αλλά «αν θέλει όμως να είναι ειλικρινής, ας ρίξει μια ματιά δίπλα του: θα δει υπουργούς με πρακτικές και πεπραγμένα που θα έπρεπε να είχαν αποπεμφθεί και αυτοί, αν ίσχυε στην πραγματικότητα αυτός ο αξιακός κώδικας, εντός ή εκτός εισαγωγικών».


Αναρτήθηκε από Γεώργιος Παπασημάκης Νοεμβρίου 16, 2015\nΟ ειδικός παθολόγος εμπλέκεται με τις αγχώδεις διαταραχές, όταν κατά την διάρκεια της αγχώδους διαταραχής εμφανίζονται σωματικά συμπτώματα όπως: ταχυκαρδία, παλμοί, τρόμος, ναυτία, ζάλη, διαταραχές κενώσεων, πονοκέφαλος, δυσχέρεια αναπνοής, πνίξιμο, αϋπνία, λιποθυμία, παράλυση, πόνοι κ.α.\nΣε κάθε περίπτωση εμφάνισης τέτοιου είδους συμπτωμάτων ο αποκλεισμός υποκείμενου οργανικού νοσήματος είναι απαραίτητος. Σήμερα υπάρχει αποτελεσματική θεραπεία.\nΥπό την επήρεια του άγχους, το κάψιμο στο στήθος είναι συχνό σύμπτωμα. Ορισμένες φορές το σύμπτωμα είναι τόσο επίμονο που υποβαθμίζεται σοβαρά η επαγγελματική και προσωπική ζωή του πάσχοντα. Το καρδιογράφημα και η γαστροσκόπηση που είναι οι πιο συχνά πραγματοποιούμενες εξετάσεις σε άτομα με κάψιμο δεν αναδεικνύουν υποκείμενο νόσημα. Υπό την επήρεια του άγχους αυξάνεται ο ρυθμός της αναπνοής, επιταχύνεται η κυκλοφορία, εκκρίνονται κατεχολαμίνες και κορτικοειδή, διεγείρεται το συμπαθητικό νευρικό σύστημα, αυξάνεται η έκκριση γαστρικών υγρών. Το κάψιμο πολλές φορές οφείλεται σε παλινδρόμηση των αυξημένων γαστρικών υγρών στον οισοφάγο. Ενίοτε υπάρχει κίνδυνος ανάπτυξης βλαβών στον οισοφάγο ή ερεθισμού του τραχειοβρογχικού δέντρου.\nΥπό την επήρεια του άγχους, ο πόνος στο στήθος είναι συχνό σύμπτωμα. Ορισμένες φορές το σύμπτωμα είναι τόσο επίμονο που υποβαθμίζεται σοβαρά η επαγγελματική και προσωπική ζωή του πάσχοντα. Ο καρδιολογικός έλεγχος, ο οποίος είναι ο πιο συχνά πραγματοποιούμενος έλεγχος σε άτομα με προκάρδιο άλγος δεν αναδεικνύει υποκείμενο καρδιολογικό νόσημα. Υπό την επήρεια του άγχους αυξάνεται ο ρυθμός της αναπνοής, επιταχύνεται η κυκλοφορία, εκκρίνονται κατεχολαμίνες και κορτικοειδή, διεγείρεται το συμπαθητικό νευρικό σύστημα, αυξάνεται η έκκριση γαστρικών υγρών. Στις συνθήκες αυτές μπορεί να εμφανιστεί δυσπεψία, οισοφαγικός σπασμός, σπασμός διαφράγματος που προκαλούν το σύμπτωμα του πόνου. Το σύμπτωμα έχει ενίοτε ως αιτία σοβαρές διαβρώσεις του βλεννογόνου του πεπτικού συστήματος και ανάπτυξη υποεπιθηλιακών αιμορραγιών.\nΗ δυσκολία αναπνοής εμφανίζεται συχνά σε συνθήκες stress. Ορισμένες φορές το σύμπτωμα είναι τόσο επίμονο που υποβαθμίζεται σοβαρά η επαγγελματική και προσωπική ζωή του πάσχοντα. Ο αποκλεισμός υποκείμενου οργανικού νοσήματος είναι απαραίτητος. Ωστόσο η παθολογική ιατρική εξέταση δεν αναδεικνύει υποκείμενο οργανικό νόσημα.\nΥπό την επήρεια του άγχους αυξάνεται ο ρυθμός της αναπνοής, γίνεται υπεραερισμός, επιταχύνεται η κυκλοφορία, εκκρίνονται κατεχολαμίνες και κορτικοειδή, διεγείρεται το συμπαθητικό νευρικό σύστημα με αποτέλεσμα την ανάπτυξη του συμπτώματος της δυσκολίας αναπνοής.\nΕπιδιώκεται η αποφυγή εξάρτησης από ψυχοφάρμακα σε ασθενείς κυρίως λόγω νεαρού της ηλικίας, ηπιότητας της διαταραχής\nΥπό την επήρεια του άγχους επιταχύνεται η κυκλοφορία, εκκρίνονται κατεχολαμίνες και κορτικοειδή, διεγείρεται το συμπαθητικό νευρικό σύστημα. Υπό τις συνθήκες της αυξημένης δραστηριοποίησης του νευρικού συστήματος αυξάνεται ο μυϊκός τόνος και ο ρυθμός της αναπνοής. Το αποτέλεσμα είναι η εγκατάσταση αναπνευστικής αλκάλωσης που ευνοεί την ανάπτυξη σπασμών στους μύες που ευρίσκονται ήδη σε κατάσταση αυξημένου μυϊκού τόνου. Ορισμένες φορές οι μυϊκοί σπασμοί είναι τόσο έντονοι που διαρκούν επί μακρόν ή αποκτούν μόνιμο χαρακτήρα.\nΥπό την επήρεια του άγχους, η λιποθυμία είναι συχνό σύμπτωμα. Υπό την επήρεια του άγχους αυξάνεται ο ρυθμός της αναπνοής, γίνεται υπεραερισμός, επιταχύνεται η κυκλοφορία, εκκρίνονται κατεχολαμίνες και κορτικοειδή, διεγείρεται το συμπαθητικό νευρικό σύστημα, με αποτέλεσμα την ανάπτυξη ζάλης που μπορεί να οδηγήσει σε λιποθυμία. Ορισμένες φορές η λιποθυμία εμφανίζεται ως αποτέλεσμα απώλειας αγγειοκινητικών αντανακλαστικών λόγω άγχους ή εμφάνισης αιφνίδιας αγγειοδιαστολής ή εμφάνισης αιφνίδιας πτώσης της αρτηριακής πίεσης ή υπερτασικής κρίσης.\nΑΓΧΟΣ ΚΑΙ ΔΙΑΡΡΟΙΑ – ΔΥΣΚΟΙΛΙΟΤΗΤΑ\nΟι διαταραχές κενώσεων λόγω κινητοποίησης νευροφυτικών αντανακλαστικών που επιδρούν στην κινητικότητα του γαστρεντερικού σωλήνα είναι συχνό σωματικό σύμπτωμα. Ορισμένα άτομα παρουσιάζουν μόνο διάρροια, άλλα μόνο δυσκοιλιότητα, αλλά συνηθέστερα πρόκειται για εναλλαγές διάρροιας δυσκοιλιότητας.\nΤην ενίσχυση του γαστρεντερικού σωλήνα, η λειτουργία του οποίου βλάπτεται από την ψυχολογική διαταραχή με φαρμακευτική αγωγή συμπληρωματική τυχόν επιβαλλόμενης ψυχιατρικής θεραπείας.\nΤην χρήση μεθόδων ολιστικής και εναλλακτικής ιατρικής σε περιπτώσεις ατόμων που κινδυνεύουν από τις σωματικές παρενέργειες της ψυχιατρικής θεραπείας, δεν θέλουν να λάβουν ψυχοτρόπα φάρμακα ή λόγω νεαρού της ηλικίας και ηπιότητας της διαταραχής επιδιώκεται η αποφυγή εξάρτησης από ψυχοφάρμακα.\nH ναυτία λόγω κινητοποίησης νευροφυτικών αντανακλαστικών που επιδρούν στην γαστρική έκκριση, στην κινητικότητα του γαστρεντερικού σωλήνα και στη σύσπαση του διαφράγματος είναι συχνό σωματικό σύμπτωμα. Ο ρόλος του ειδικού παθολόγου στις καταστάσεις άγχους με ναυτία αφορά:\nΤην ενίσχυση των οργανικών συστημάτων\nΟ εμετός λόγω γαστρικής υπερέκκρισης και κινητοποίησης νευροφυτικών αντανακλαστικών που επιδρούν στην κινητικότητα του γαστρεντερικού σωλήνα και στη σύσπαση του διαφράγματος είναι συχνό σωματικό σύμπτωμα. Ο ρόλος του ειδικού παθολόγου στις καταστάσεις άγχους με εμετό αφορά:\nΤην ενίσχυση των οργανικών συστημάτων που βλάπτονται\nΥπό την επήρεια του άγχους, πόνοι στο σώμα είναι συχνό σύμπτωμα. Ορισμένες φορές είναι τόσο επίμονοι που υποβαθμίζεται σοβαρά η επαγγελματική και προσωπική ζωή του πάσχοντα. Υπό την επήρεια του άγχους στις υφιστάμενες συνθήκες επιτάχυνσης της κυκλοφορίας και του μεταβολισμού εμφανίζεται αύξηση των απαιτήσεων των μυών σε οξυγόνο και γενικευμένη επιτάχυνση ποικίλων μεταβολικών αντιδράσεων με αποτέλεσμα την πυροδότηση μυικών σπασμών που προκαλούν πόνο. Η υπερέκκριση γαστρικών υγρών, η ανωμαλία στην κινητικότητα του διαφράγματος και του γαστρεντερικού σωλήνα, η αλλοίωση ποικίλων νευροφυτικών αντανακλαστικών που προκαλούνται από ορμόνες του stress επιδεινώνουν την κατάσταση.\nΤο πνίξιμο εμφανίζεται συχνά σε συνθήκες stress και κατάθλιψης. Ορισμένες φορές το σύμπτωμα είναι τόσο επίμονο που υποβαθμίζεται σοβαρά η επαγγελματική και προσωπική ζωή του πάσχοντα. Ο αποκλεισμός υποκείμενου οργανικού νοσήματος είναι απαραίτητος. Ωστόσο η παθολογική ιατρική εξέταση δεν αναδεικνύει υποκείμενο οργανικό νόσημα.\n24€ από 50€ (Έκπτωση 52%) για ένα Χαλαρωτικό Full Body Μασάζ διάρκειας 60 λεπτών\nΕτικέτες Άγχος αγχώδεις διαταραχές συμπτώματα Σωματικά


Medical Tattoo – Rebecca\nΙΑΤΡΙΚΗ ΜΙΚΡΟΔΕΡΜΟΓΡΑΦΙΑ - MEDICAL TATTOO\nΤο ιατρικό τατουάζ μπορεί να αποκαταστήσει την απώλεια χρώματος του δέρματος και τις ουλές μετά από ιατρικές επεμβάσεις, γενετικές ανωμαλίες ή από ασθένειες του δέρματος. Ακόμη και μετά από ιατρικές θεραπείες για βελτίωσή ή διόρθωση των ουλών, κάποιοι ασθενείς χρειάζονται επιπλέον επιδιόρθωση του χρώματος του δέρματος, έτσι ώστε να φαίνεται πιο κοντά στον τόνο του φυσικού δέρματός τους.\nΗ κάλυψη των ουλών επιτυγχάνεται με την εμφύτευση στις επιφανειακές στρώσεις του δέρματος (epidermis) διαφορετικών χρωμάτων. Ο σκοπός είναι να δημιουργήσουμε μια οφθαλμαπάτη και να αφομοιωθεί η ουλή με το υπόλοιπο δέρμα. Η συγκεκριμένη διαδικασία ονομάζεται Corrective Pigment Camouflage (CPC).\nΗ επιστήμη πίσω από τις χρωστικές και τη φυσιολογία του ανθρώπινου δέρματος πρέπει να κατέχεται απόλυτα από τον ειδικό που θα εφαρμόσει αυτές τις διαδικασίες. Απαιτείται προχωρημένη γνώση, εκπαίδευση, ταλέντο και εμπειρία, όπως και μια καλλιτεχνική ματιά στα χρώματα και τις αποχρώσεις του δέρματος.\n"Μετατρέποντας τα σημάδια πολέμου σε σύμβολα ειρήνης"\nΗ μικροδερμογραφία είναι μία σίγουρη τεχνική, επιφανειακή και καθόλου επιθετική, όταν διενεργείται από έναν εξειδικευμένο και έμπειρο επαγγελματία. Όλες οι αντιδράσεις είναι μηδαμινές, σχετίζονται με την δράση του τατουάζ, και θα παραμείνουν μόνο κατά την διάρκεια της επούλωσης.\nΜετά την εφαρμογή ίσως υπάρξει ένα μικρό οίδημα (πρήξιμο) και ερυθρότητα. Σε κάποιες περιπτώσεις ίσως εμφανιστεί μώλωπας ή να νιώθετε ένα ελαφρύ τσίμπημα. Αυτό διαρκεί από 20 λεπτά μέχρι δύο ώρες.\nΤο χρώμα είναι πιο σκούρο από δύο έως πέντε μέρες και δημιουργείται ένα μικρό κακάδι που δεν πρέπει να τραβηχτεί.\nΤο αποτέλεσμα αμέσως μετά την 1η συνεδρία διαφέρει με το τελικό αποτέλεσμα. Η απόχρωση θα ανοίξει και το τελικό αποτέλεσμα θα φανεί μετά από ένα μήνα.\nΕΦΑΡΜΟΓΕΣ ΤΟΥ MEDICAL TATTOO\nΠΡΙΝ ΤΟ ΙΑΤΡΙΚΟ ΤΑΤΟΥΑΖ\nΕΝΔΙΑΦΕΡΕΣΤΕ ΓΙΑ ΙΑΤΡΙΚΟ ΤΑΤΟΥΑΖ;


Χαμός γίνεται με τον Julien (RSD) [Update] - The Player's Blog\n5 Νοεμβρίου 2014 ~ Shark\nΤους προηγούμενους μήνες ο Julien των RSD προκάλεσε έντονες αντιδράσεις σχετικά με την επίσκεψη του στην Ιαπωνία.\nΣύμφωνα με το Buzzfeed, ο Julien είχε τα προβληματάκια του και στην Αυστραλία, όπου την περασμένη εβδομάδα την είχε επισκεφτεί για να πραγματοποιήσει σεμινάρια, αφού δεκάδες ήταν οι διαδηλωτές που συγκεντρώθηκαν και φώναζαν εναντίον του. Μάλιστα του αφαιρέθηκε και η Visa από τον Αυστραλό υπουργό μετανάστευσης. Όπως αναφέρει και ένας σε ένα από τα δεκάδες tweets, «αν κάνεις ένα σεμινάριο για τις γυναίκες και ξεσηκώνονται οι γυναίκες εναντίον του, τότε κάτι κάνεις λάθος«.\nΑκόμη και ο Max των RSD την πάτησε\nΣυγκεκριμένα ο Julien Blanc, για να προωθήσει τα bootcamp του στην Ιαπωνία, ανάρτησε ένα video στο οποίο σπρώχνει μια Γιαπωνέζα προς το πέος του, καμαρώνοντας στην κάμερα. Επίσης έχει γράψει στον λογαριασμό του «Ένας λευκός άνδρας γ*μάει ασιάτισσες γυναίκες στο Τόκιο» και εξηγεί στο κοινό του πώς να εκμεταλλευτούν τις πολιτιστικές διαφορές της Δύσης και της Ιαπωνίας με απώτερο σκοπό να κοιμηθούν με γιαπωνέζες, όπως αναφέρει και το makeleio.gr, κάτι που μου έκανε εντύπωση το πως ασχολήθηκαν και τα Ελληνικά μέσα με το θέμα.\nΚάτι τέτοιο ξεσήκωσε θύελλες στα κοινωνικά δίκτυα, κάτι που δεν είναι καινούριο για τον Julien. Μάλιστα έχει δημιουργηθεί ένα hashtag με τίτλο #TakeDownJulienBlanc, όπου οι χρήστες των social media, μεταξύ των οποίων και οι διεθνούς φήμης χάκερ Anonymous, καταδικάζουν την πρακτική του Julien.\nΣτο bootcamp του αναφέρει:\n«Αν είστε ένας λευκός άνδρας στο Τόκιο, τότε μπορείτε να κάνετε ό,τι θέλετε» και συμβουλεύει τους μαθητές του να μην διστάζουν «να αρπάζουν από το μπράτσο τις κοπέλες» και «να βάζουν το κεφάλι τους ανάμεσα στα πόδια τους».\n«Στην αρχή, δεν ήξερα μέχρι σε ποιο σημείο μπορούσα να φτάσω, αλλά δύο ημέρες μετά, έκανα βόλτα στον δρόμο, μπορούσα να τις αρπάξω από το κεφάλι και να τις σπρώξω μπροστά από το πουλί μου, φωνάζοντας “Πίκατσου” και φορώντας ένα μπλουζάκι με τον Πίκατσου, αυτό ήταν γελοίο! Το ίδιο ισχύει και (όταν πλησίαζα) μια ομάδα, τις άρπαζα μία προς μία, δεν έχω υπάρξει ποτέ ξανά τόσο χαρούμενος», ενώ τους λέει ότι η φράση «κλειδί» για να οδηγήσουν μια γυναίκα στο δωμάτιό τους και να κάνουν μαζί της σεξ είναι το «love hotel».\nΜάλιστα δεν είναι λίγοι αυτοί που έχουν αρχίσει να συγκεντρώνουν και υπογραφές εναντίον του Julien στο change.org.\nΑυτήν είναι που ξεκίνησε την… επανάσταση\nΒέβαια εγώ προσωπικά δεν βλέπω να κάνει κάτι το τόσο τρομακτικό ώστε να ξεσηκώσει θύελλες, άλλωστε δεν είδα και καμία να αντιδρά περίεργα ή να τον χαστουκίζει ή να φεύγει δυσαρεστημένη (στο ελάχιστο έστω χρόνο του video). Αλλά τα σχόλια του, όπου τις έβαζε όλες στο ίδιο τσουβάλι ήταν πιθανών αυτά που ξεκίνησαν τον όλο χαμό. Φυσικά όλο αυτό είναι προς όφελος του Julien και των RSD γενικά, μιας και η κάθε διαφήμιση, είτε αρνητική είναι, είτε θετική, παραμένει διαφήμιση.\nΜερικά από τα tweets\n.@RSDMaximilian said it was "sad" his seminar on "how to be a very assertive man" was shut down by protesters #takedownjulienblanc\n— Anna Henderson (@annajhenderson) November 7, 2014\n‹ PreviousΑρσενικά και ανταγωνισμός\nNext ›Περί Julien Blanc (RSD)


Σε τεντωμένο σχοινί η Ορθοπεδική του Νοσοκομείου Βόλου\nΣτις 8 Φεβρουαρίου η επίσκεψη Φώφης Γεννηματά στον Βόλο\nΗ λεηλασία του πολιτικού σκηνικού\nΓΙΑ ΑΛΛΟ ΛΟΓΟ\nΤελευταία ενημέρωση: 2018-06-08, 18:48:50\nΣτον «βρόντο» το καμπανάκι των γιατρών της Ορθοπεδικής. Ενώ προειδοποιούν πως μετά τις 15 Ιουνίου η κλινική λόγω υποστελέχωσης δεν θα μπορεί να εφημερεύει, η διοίκηση του Νοσοκομείου Βόλου έδωσε εντολή να λειτουργεί χωρίς ειδικευόμενους. Αυτή ουσιαστικά ήταν η λύση που προέκρινε ο κ. Ματθαίος Δραμητινός, και για την οποία ενημέρωσε τους αρμόδιους γιατρούς στην Ορθοπεδική. «Είναι επισφαλής η λειτουργία της κλινικής στις εφημερίες υπό τέτοιες συνθήκες», αντιτείνουν οι γιατροί.\nΝα σημειωθεί πως με βάση το οργανόγραμμα του Νοσοκομείου Βόλου, στην Ορθοπεδική μπορούν άμεσα να προκηρυχθούν 3 θέσεις Επιμελητών Β’ που είναι κενές αυτή τη στιγμή.\nΓια διάφορους λόγους μέχρι στιγμής η διαδικασία αυτή δεν έχει προχωρήσει, ενώ το επόμενο διάστημα, εκτός από τους ειδικευόμενους γιατρούς που έφυγαν αναμένεται να συνταξιοδοτηθούν από την Ορθοπεδική άλλοι δύο μόνιμοι γιατροί.\nΤο θέμα της υποστελέχωσης της Ορθοπεδικής ανέκυψε πρόσφατα. Έγινε μάλιστα συνάντηση μεταξύ των δύο πλευρών, διοίκησης και γιατρών, στην οποία ειδικοί και ειδικευόμενοι γιατροί είχαν επισημάνει -από τα μέσα Μαΐου- στον διοικητή ότι θα προκύψει σοβαρό θέμα και ότι από τα μέσα Ιουνίου η κλινική δεν θα μπορεί να παρέχει τις υπηρεσίες της σε έκτακτα περιστατικά μετά τις 3 το μεσημέρι.\nΗ συρρίκνωση του προσωπικού της Ορθοπεδικής ήρθε ως επακόλουθο της λήξης των συμβάσεων ειδικευόμενων γιατρών, που τα δύο τελευταία χρόνια παρείχαν τις υπηρεσίες τους στο Αχιλλοπούλειο. Από τους 8 ειδικευόμενους γιατρούς, οι 4 αποχώρησαν αφού ολοκλήρωσαν την ειδικότητά τους, ενώ άλλοι δύο αποφάσισαν (μετά τη λήξη της παράτασης της σύμβασής τους) να αναζητήσουν την τύχη τους σε άλλα νοσοκομεία ή στον ιδιωτικό τομέα.\nΣύμφωνα με πληροφορίες του ΤΑΧΥΔΡΟΜΟΥ, οι γιατροί απέστειλαν νέα επιστολή στον διοικητή του Αχιλλοπούλειου, στην οποία χαρακτηρίζουν «επισφαλή» τη λειτουργία της κλινικής στις εφημερίες χωρίς ειδικευόμενους γιατρούς.


Συνεχίζει στον ΑΠΑΣ Τα Φανάρια ο Σπύρος Μάκαρης - Cyclades24sports.gr\n- ΚΕΝΤΡΙΚΟΜΠΑΣΚΕΤΑΠΑΣ ΝΑΞΟΥ ΤΑ ΦΑΝΑΡΙΑ\n23/07/2021 - 15:31\nΣτην ανανέωση της συνεργασίας του με έναν από τους στυλοβάτες της ομάδας, προχώρησε ο ΑΠΑΣ Τα Φανάρια. Ο Σπύρος Μάκαρης θα συνεχίζει να φοράει τη φανέλα της ομάδας της Απειράνθου και τη νέα σεζόν, στο πρωτάθλημα της Β’ Εθνικής Κατηγορίας.\nΟ ΑΠ.Α.Σ Νάξου “Τα Φανάρια” ανακοινώνει την ανανέωση της συνεργασίας του με το Σπύρο Μάκαρη, για τέταρτη συνεχή χρόνια!\nΟ έμπειρος power forward, που έχει συμπληρώσει πάνω από 70 συμμετοχές στις Εθνικές Κατηγορίες και αποτελεί έναν εκ των MVP της ομάδας μας τις προηγούμενες αγωνιστικές περιόδους, θα ηγηθεί και φέτος στην προσπάθεια του συλλόγου, για μια αξιόλογη παρουσία στην Β’ εθνική κατηγορία!\nΚυκλοφόρησαν οι Κάρτες Φιλάθλων της ΑΕ Σαντορίνης\nΑΟ Ερμούπολης: Το πρόγραμμα των προπονήσεων στις ακαδημίες και το υγειονομικό πρωτόκολλο που θα ακολουθηθεί\nΘρήνος στο ευρωπαϊκό μπάσκετ – Πέθανε ο Ντούσαν Ίβκοβιτς\nΣε σώμα το νέο Δ.Σ. της ΕΟΚ\nΕΟΚ: Συνάντηση Αυγενάκη με Λιόλιο\nΣυγχαρητήρια και ευχές από τον ΑΠΑΣ Τα Φανάρια στον νέο πρόεδρο της ΕΟΚ Ευάγγελο Λιόλιο\nΣε σώμα το νέο Δ.Σ. στον ΑΠΑΣ Τα Φανάρια – Πρόεδρος ο Βαγγέλης Κουτελιέρης


Ο Θρύλος του Μενελίκ | Nobile GR\nΔέκα βιβλία για… γερά πορτοφόλια\nΔιαστημικά Νέα - Μέρος 6\nΠΕΙΡΑΜΑΤΑ ΑΝΤΙΒΑΡΥΤΗΤΑΣ ΣΤΗΝ ΕΛΛΑΔΑ;\nΗ αφήγηση των αγαλμάτων\nΗ εξωτική Γιάννα από τη Λήμνο\nΓαρίδες «Κρεόλ» με Πιλάφι\nΟ Θρύλος του Μενελίκ\nΕνας κοινός πολιτισμός αναπτύχθηκε κάποτε στα απέναντι εδάφη της Υεμένης και της Αιθιοπίας.\nΗ χώρα που σήμερα ισχυρίζεται πως έχει τον στενότερο δεσμό με τη Βασίλισσα του Σαβά, είναι η Αιθιοπία. Ο τελευταίος αυτοκράτοράς της Χαϊλέ Σελασιέ, που εκθρονίστηκε το 1974 και πέθανε ένα χρόνο αργότερα, θεωρείτο ως ένας από τους απογόνους της βασίλισσας του Σαβά και του Σολομώντα. Για χίλια ολόκληρα χρόνια αυτός ο δεσμός με το θρυλικό παρελθόν έπαιξε βασικό ρόλο στη στέψη των αυτοκρατόρων της Αιθιοπίας.\nΚατά τη στέψη του ο Χαϊλέ Σελασιέ προχώρησε καβάλα στο άλογό του, ανάμεσα σε σπαθιά που χτυπούσαν και τύμπανα που ηχούσαν, έως την πύλη της παλιάς πρωτεύουσας, Αξούμ, τη «Δεύτερη Ιερουσαλήμ». Εκεί, κάτω από το σημείο του κοπτικού σταυρού, ο τελευταίος αυτοκράτορας της Αιθιοπίας έκοψε ένα συμβολικό σχοινί και είπε: «Είμαι ο γιος του Δαβίδ και του Σολομώντα και του Ιμπν Χακίμ».\nΟ Ιμπν Χακίμ, που σημαίνει «γιος σοφού», είναι ο ίδιος ο Μενελίκ, ο θρυλικός γιος του Σολομώντα και της βασίλισσας του Σαβά. Η ιστορία του Μενελίκ παρουσιάζεται στον μυθικό κύκλο «Κέμπρα Νεγκάστ» ή Δόξα των Βασιλέων, που συντάχθηκε από τον αιθίοπα μοναχό Γιετσάκ το 1320 μ.Χ.\nΣύμφωνα με την αφήγηση του Γιετσάκ, το βασίλειο του Σαβά εκτεινόταν και στις δυο όχθες της Ερυθράς Θάλασσας και από τη δυτική περιοχή (σημερινή Αιθιοπία) ξεκίνησε η Μακέντα (γυναίκα της φωτιάς), δηλαδή η βασίλισσα του Σαβά, και ταξίδεψε ως το βασίλειο του σοφού Σολομώντα. Εντυπωσιάστηκε τόσο με όσα είδε και άκουσε, ώστε δέχθηκε τη θρησκεία των Ιουδαίων και έκανε με τον Σολομώντα ένα παιδί, τον Μενελίκ.\nΗ βασίλισσα γύρισε στη χώρα της κι όταν ο γιος της μεγάλωσε, αποφάσισε να πάει στην Ιερουσαλήμ για να γνωρίσει τον πατέρα του. Ο Σολομώντας τον καλοδέχθηκε και τον δίδαξε τους νόμους και την πίστη των Εβραίων. Πριν επιστρέψει, οι ιερείς του βασιλιά τον έχρισαν πρώτο αυτοκράτορα της Αιθιοπίας. Ο Σολομώντας ενθουσιάστηκε τόσο με τον γιο του, ώστε διέταξε τους ηγεμόνες του Ισραήλ να στείλουν τους πρωτότοκους γιους τους μαζί με τον Μενελίκ και να πάρουν μαζί τους και την Κιβωτό του Μαρτυρίου.\nΗ ιστορία του Μενελίκ διαδόθηκε αρχικά από τους Αιθίοπες ιερείς και αργότερα από τους Σταυροφόρους. Από τον 14ο αιώνα έγινε μέρος της παράδοσης όλου του χριστιανικού κόσμου. Σ’ αυτό το σημείο η πολιτική και η θρησκεία είχαν το ίδιο όφελος, γιατί με την αποδοχή των ισχυρισμών των Αιθιόπων, οι Ευρωπαίοι ένοιωθαν πως κέρδισαν έναν σύμμαχο ενάντια στους απίστους, δηλαδή τους Αραβες.\nΑκόμη και η γεωγραφία άλλαξε, για να θεμελιωθεί ο ισχυρισμός των Αιθιόπων. Ενώ μέχρι τον 14ο αιώνα πίστευαν πως η πρωτεύουσα της βασίλισσας του Σαβά βρισκόταν στην Αραβική χερσόνησο, το 1460 ο Φρα Μάουρο, του μοναστηριού Μουράνο της Βενετίας έφτιαξε έναν μεγάλο χάρτη του κόσμου που έδειχνε την πρωτεύουσα του Σαβά στην Αιθιοπία.\nΙσως κάποτε το Σαβά και η Αιθιοπία να υπήρξαν τμήματα της ίδιας χώρας. Σε μερικά σημεία, οι απέναντι ακτές της Ερυθράς Θάλασσας απέχουν μόλις 50 μίλια και πάντοτε τα πλοία μετέφεραν από τη μια μεριά στην άλλη εμπορεύματα και επιβάτες. Οι Σαβαίοι εξάλλου είχαν εγκατασταθεί στις αιθιοπικές ακτές, όπου ακόμη βρίσκονται λείψανα των μεγάλων λίθινων ναών τους. Τα αρχαία αιθιοπικά χειρόγραφα είναι γραμμένα σε ένα αλφάβητο παρόμοιο με το αλφάβητο του Σαβά και οι ανασκαφές σε ένα τείχος του Αξούμ αποκάλυψαν επιγραφές που αναφέρουν τις νίκες των Σαβαίων στην Αραβία.\nΙερά κείμενα της Αιγύπτου, που χρονολογούνται από τον 10ο αιώνα, περιγράφουν την Αιθιοπία ως βασίλειο του Σαβά. Οι δύο όχθες της Ερυθράς Θάλασσας διατηρούσαν τους στενούς δεσμούς τους ως το 6ο αιώνα μ.Χ., οπότε οι Πέρσες εισέβαλαν στην Αραβία. Ομως, έναν αιώνα αργότερα, μετά τον θρίαμβο του Ισλάμ στη χώρα αυτή, οι χριστιανοί Αιθίοπες έκοψαν κάθε επαφή με τους ανατολικούς γείτονές τους.\n(Πηγή: ΤΟ ΑΝΕΞΗΓΗΤΟ, Εκδ. ΩΡΙΩΝ)\nΤαγματάρχης Αντρέ: Το ένα και μόνο λάθος του Τζωρτζ Ουάσινγκτον;\nΗ υπόθεση «Μπουμπλή»\nΠαράξενα απ’ όλο τον κόσμο\nΑπίθανες αρχαιολογικές ανακαλύψεις: Η Νεφερτίτη, οι χρυσές γλώσσες και η μπίρα των 5.000 ετών


Η πεθερά του Βαρουφάκη κάνει… πολιτική παρέμβαση!\n’ρχισε την προεκλογική με... αντάρτικο ο Νικήτας!\n"Πρέπει να βγούμε από αυτό το χρέος και να γίνουμε πάλι ανεξάρτητοι" είπε\nΠολιτική παρέμβαση έκανε η Ελένη Πόταγα-Στράτου, πεθερά του υπουργού Οικονομικών, Γιάννη Βαρουφάκη. Η ίδια, σε αντίθεση με τον γαμπρό της, κρατάει απόσταση από τα ΜΜΕ όμως σήμερα στην επέτειο από το θάνατο του αδερφού της που υπήρξε ήρωας της Εθνικής Αντίστασης κατά την περίοδο της γερμανικής κατοχής , έκανε πολιτική δήλωση.\nΗ κ. Πόταγα Στράτου αφού ευχαρίστησε όσους τίμησαν με την παροσυσία τους την εκδήλωση μνήμης για των αδερφό της είπε: «Πρέπει να σας πω λοιπόν, ότι για το Μάθιο ξέρουμε ότι έκανε το καθήκον του και όλοι οι παππούδες μας. Εκείνο που δεν ξέρουμε είναι τι έκαναν οι επόμενοι και δεν έχουμε πολύ ωραία πράγματα να σκεφτούμε για τους επόμενους. Συνεχώς μας τάζουν και τάζουν και τάζουν (και μας οδηγούν σε ένα χειρότερο χρέος). Πρέπει να βγούμε από αυτό το χρέος και να γίνουμε πάλι ανεξάρτητοι»\nΣτην συνέχεια μίλησε και… για τις διαπραγματεύσεις που γίνονται αυτή την στιγμή με τους εταίρους μας στην Ευρώπη λέγοντας : «Γίνεται ένας ολόκληρος αγώνας γι' αυτό αυτή τη στιγμή. Ας τους συμπαρασταθούμε. Όχι πολιτικά βεβαίως. Ούτε ο Μάθιος δεν άνηκε» και συνέχισε τονίζοντας : «Άνηκε στην ψυχή του και τι του έλεγε η ψυχή του εκείνη την ώρα. Λοιπόν κι εμείς ας ξεχαστούμε για λίγο. Ας αφήσουμε τα ψέματα και τις υποσχέσεις και ας προσπαθήσουμε καθένας αναγνωρίζοντας και σε εσάς παιδιά μου το λέω πιο πολύ από όλα. Μέσα μας όλοι γνωρίζουμε ποια είναι η αλήθεια. Ας μην παρασυρθούμε για μια φορά κι ας προσπαθήσουμε πια αληθινά να ελευθερωθούμε».\nΗ κυρία Ελένη Πόταγα-Στράτου δεν παρέλειψε να αναφερθεί και στο ελληνικό χρέος: «Μας έδεσαν χειροπόδαρα με χρέη, αλλά το μόνο χρέος που έχουμε αληθινά είναι στον εαυτό μας και στην πατρίδα μας.Αυτό μην το ξεχνάμε και γι' αυτό πρέπει να απαιτήσουμε από τον εαυτό μας και από τους άλλους να ελευθερωθούμε. Αλλά πρώτα από όλα ας δούμε μέσα μας ο καθένας ποια είναι η αλήθεια. Ας μην παρασυρόμαστε από υποσχέσεις ψεύτικες που τόσα χρόνια μας ταλαιπωρούν και την πατρίδα μας και τον αληθινό εαυτό μας, το λέω σε εσάς παιδιά μου κυρίως. Οι μεγάλοι ξέρουν.Σας ευχαριστώ πάρα πολύ που με ακούσατε και που ήρθατε σήμερα να γιορτάσουμε αυτή τη σημαντική εποχή για έναν ήρωα που είναι ήρωας για όλη την Ελλάδα (και από όλη την Ελλάδα που τόσοι έχουν θυσιαστεί)».\nΗ ξεχωριστή ιστορία της πεθεράς του Γιάννη Βαρουφάκη


ΣΕΡΡΑΙΚΟΝ ΘΑΡΡΟΣ | SERRAIKON THARROS Αναζητώντας τον ιδανικό Δήμαρχο για το Δήμο Σερρών του 2019 - ΣΕΡΡΑΙΚΟΝ ΘΑΡΡΟΣ | SERRAIKON THARROS\nΑναζητώντας τον ιδανικό Δήμαρχο για το Δήμο Σερρών του 2019\nΑς σκεφθούν οι ψηφοφόροι ψύχραιμα\nΈπειτα από μία δίμηνη προεκλογική περίοδο, στη διάρκεια της οποίας ακούστηκαν πολλά, οι Σερραίοι θα εκλέξουν την Κυριακή 26 Μαΐου το νέο Δ.Σ. του Δήμου Σερρών και τους δυο υποψηφίους που θα διεκδικήσουν το δημαρχιακό αξίωμα την επόμενη Κυριακή.\nΤο μέγα ζητούμενο της ψηφοφορίας της Κυριακής είναι να εκλέγουν πρόσωπα που να πληρούν τρείς προϋποθέσεις. Να έχουν διάθεση προσφοράς στον τόπο, να έχουν δοκιμαστεί στο στίβο της ζωής και έχουν μία μίνι πολιτική κουλτούρα. Από την άλλη ο νέος δήμαρχος πρέπει να έχει τις ικανότητες να διοικήσει έναν μεγάλο Δήμο και να μπορέσει να μπορεί να συνθέσει στο νέο εκλογικό περιβάλλον που θα λειτουργήσει.\nΣε γενικές γραμμές το προεκλογικό κλίμα ήταν καλό, ήπιο, πολιτισμένο. Σε ελάχιστες περιπτώσεις ανέβηκαν οι τόνοι μεταξύ των υποψηφίων στο δημόσιο λόγο.\nΌλοι οι υποψήφιοι δήμαρχοι, πιθανόν και από τη πίεση του εκλογικού νόμου εξέφρασαν ένα συναινετικό πρόσωπο και αυτό προσμετράται στα θετικά της προεκλογικής περιόδου. Κρίνοντας το γενικότερο κοινωνικό κλίμα στις Σέρρες, με την πληθυσμιακή συρρίκνωση αλλά και την μικρή δυνατότητα των κατοίκων της να υποστηρίξουν την αγορά της το μεγάλο στοίχημα για τη νέα δημοτική αρχή θα είναι ένα.\nΝα πάψουν οι Σέρρες, εκφραστής του μεγάλου Δήμου του Νομού, να είναι μία τυπική παραδοσιακή πόλη της Ελληνικής χώρας. Δεν υπάρχει Σερραίος δημότης που να μην θεωρεί απαραίτητο ένα νέο μοντέλο διοίκησης του Δήμου που σε συνεργασία με άλλους φορείς θα διευρύνει την παραγωγική βάση και να κινείται με έντονη εξωστρέφεια.\nΑυτός ο τρόπος διακυβέρνησης όποιος και αν εκλεγεί δήμαρχος είναι απαραίτητος και αναγκαίος. Ο νέος δήμαρχος θα πρέπει να δουλέψει σκληρά. Οι Σερραίοι αναζητούν τον ιδανικό δήμαρχο .Τον άνθρωπο που θα κινητοποιήσει όλες τις δυνάμεις του τόπου, θα είναι δίκαιος, αμερόληπτος, οραματιστής, υπερβατικός που δεν θα υπολογίσει το πολιτικό κόστος. Την Κυριακή 26 Μαΐου είναι ημέρα περισυλλογής και αποφάσεων. Ας σκεφθούν οι ψηφοφόροι ψύχραιμα. Με μοναδικό κριτήριο το συμφέρον του τόπου μας.


Ζιν:Η Γερμανία έπρεπε να έχει χαρίσει χρήματα στην Ελλάδα - Newpost.gr\nΧανς Βέρνερ Ζιν: Η Γερμανία θα έπρεπε να έχει χαρίσει χρήματα στην Ελλάδα\nΠροσηλωμένος στην άποψη ότι το ευρώ έχει παταγωδώς αποτύχει παραμένει ο γνωστός οικονομολόγος, Χανς Βέρνερ Ζιν.\nΔημοσίευση 18 Οκτωβρίου 2016, 10:59 / Ανανεώθηκε 18 Οκτωβρίου 2016, 11:02\n«Οδήγησε τον ευρωπαϊκό νότο σε μια κατάσταση δανειακής φούσκας, που έσκασε στη διάρκεια της δημοσιονομικής κρίσης και προκάλεσε αστάθεια στις οικονομίες των χωρών του. Σήμερα, επικρατεί εκεί μαζική ανεργία και απογοήτευση για το ευρώ. Οι δανειστές στον ευρωπαϊκό βορρά έχουν θυμώσει, επειδή έπρεπε να στηρίξουν το νότο με προγράμματα διάσωσης και μεταφορά χρημάτων. Άρα, τόσο στο βορρά, όσο και στο νότο, επικρατεί απογοήτευση για το ευρώ».\nΟ κ. Ζιν προσθέτει πως το κοινό νόμισμα προκάλεσε και καυγάδες ανάμεσα στις χώρες-μέλη, αφού με τα προγράμματα διάσωσης μεταφέρθηκαν ιδιωτικές αξιώσεις για χορήγηση δανείων στους ώμους κρατικών δανειστών. «Εάν δεν υπήρχαν τα προγράμματα διάσωσης, ο Τσίπρας και ο Βαρουφάκης θα έπρεπε πέρυσι να λογομαχήσουν με τράπεζες (σσ. για να πάρουν δάνεια). Αλλά με το πρόγραμμα του 2010, η Μέρκελ και ο Σόιμπλε έγιναν οι κύριοι δανειστές της Ελλάδας και τώρα γίνονται και αποδέκτες οργής».


Pull and Bear: Το μπουφάν που θα λατρέψεις - Κοστίζει μόνο 25.19€ - Μόδα - Athens magazine\nΣίγουρα θα απογειώσετε το στυλ σας!\nΟ χειμώνας έχει κάνει αισθητή την παρουσία του αλλά εμείς οι γυναίκες πέρα από τα ρούχα που θα διαλέξουμε για να προφυλαχτούμε από το κρύο θέλουμε να είμαστε και in fashion 7/24. Το Athensmagazine.gr έκανε μια έρευνα αγοράς και βρήκε στα καταστήματα Pull and Bear το μπουφάν που σίγουρα δε θα θες να λείπει από την ντουλάπα σου.\nΠιο συγκεκριμένα μιλάμε για μπουφάν καπιτονέ το οποίο είναι μώβ ανοικτό και σίγουρα θα σε κρατήσει ζεστή και παράλληλα full in fashion. Ακόμα θα μπορούσες να το συνδυάσεις με όλες σου τις καθημερινές εμφανίσεις, ενώ μπορείς να το κάνεις δικό σου είτε σε κάποιο κατάστημα pull and bear είτε μέσω του eshop κάνοντας κλικ εδώ!\nΤο κόστος του είναι τώρα 25.19 € από 35.99 €, ενώ βγαίνει και σε άλλα δύο χρώματα και εμείς θα σας προτείναμε να το συνδυάσετε με αυτή την υπέροχη τσάντα.\nΕξωτερική: 100% ΠΟΛΥΕΣΤΕΡΑΣ\nΕπένδυση: 100% ΠΟΛΥΕΣΤΕΡΑΣ\nΕσωτερική: 100% ΠΟΛΥΕΣΤΕΡΑΣ\nΤο Athensmagazine.gr έκανε μια έρευνα αγοράς και ανακάλυψε στα καταστήματα ZARA μια μπλούζα θα απογειώσει το στυλ σας, καθώς είναι κοντή με κουκούλα και βγαίνει σε πέντε χρώματα: γκρι σταχτί, λευκό, πράσινο, χρώμα της άμμου και μαύρο, ενώ κοστίζει μόνο 15,95 ευρώ.\nΤην συγκεκριμένη μπλούζα μπορείτε να την προμηθευτείτε είτε σε κάποιο κατάστημα ZARA είτε ηλεκτρονικά μέσα από το eshop κάνοντας κλικ εδώ.\nΦΟΥΤΕΡ ΜΕ ΚΟΥΚΟΥΛΑΛΕΠΤΟΜΕΡΕΙΑ\nΓΚΡΙ ΣΤΑΧΤΙ - 1058/626\nΚοντό φούτερ με κουκούλα και μακρύ μανίκι. Τελειώματα με λάστιχο.\n64% ΒΑΜΒΑΚΙ, 36% ΠΟΛΥΕΣΤΕΡΑΣ


Ηλιοχώρι (Ντομπρίνοβο) - Ζαγορίου: Φυσική και τεχνιτή λιθοδομή σε αντιπαραβολή!\nΚοιτάζοντας τη διπλανή φωτογραφία, η οποία έχει ληφθεί στην Βίτσα Ζαγορίου, θα μπορούσαμε κάλλιστα να αναρωτηθούμε πια από τις δύο τεχνικές λιθοδομής είναι η καλύτερη!\nΑυτή της φύσης, που διακρίνεται στο επάνω μέρος της φωτογραφίας ή του ανθρώπου, που διακρίνεται στο κάτω μέρος;\nΑναρτήθηκε από dobrinovitis στις 10:30:00 π.μ.\nΕτικέτες ΒΙΤΣΑ, ΕΙΚΟΝΕΣ


Πώς... αντάμειψαν οι τηλεθεατές τη γενναιοδωρία της κριτικής επιτροπής του «Dancing with the stars» - Ειδήσεις Newsit.gr\nNewsit / Media / Πώς… αντάμειψαν οι τηλεθεατές τη γενναιοδωρία της κριτικής επιτροπής του «Dancing with the stars»\nΠώς… αντάμειψαν οι τηλεθεατές τη γενναιοδωρία της κριτικής επιτροπής του «Dancing with the stars»\nΔημοσιεύθηκε: 23.05.2011 | 08:51\nΜε την αποχώρηση της Ναταλίας Δραγούμη ολοκληρώθηκε το 9 live του «Dancing with the stars». Η ηθοποιός βρέθηκε εκτός talent show παρά το ότι δεν ήταν η τελευταία στην κατάταξη από τη βαθμολογία της κριτικής επιτροπής.\nΓια ακόμα μία φορά λοιπόν αποδείχτηκε ότι τον τελικό λόγο τον έχουν οι τηλεθεατές που ψήφισαν το talent show του ΑΝΤ1 ανεβάζοντάς το πάλι στην κορυφή της τηλεθέασης. Για ακόμα μία βδομάδα το «Dancing with the stars» σημείωσε υψηλά ποσοστά τηλεθέασης κάνοντας μέσο όρο 36,4 στο γενικό σύνολο.\nΌσο η κριτική επιτροπή… μοίραζε δεκάρια τόσο οι τηλεθεατές στριμώχνονταν μπροστά στις τηλεοπτικές οθόνες, αποδεικνύοντας πως ό.τι δίνεις παίρνεις. Και δικαιολογημένα και οι μεν και οι δε ήταν απλόχεροι.\nΗ κριτική επιτροπή δικαιολογημένα έδωσε αρκετά δεκάρια εκεί που οι stars φαινόταν ότι είχαν… ματώσει στις πρόβες. Από την άλλη όμως, το «δεκάρι» το καλό, το παίρνει για ακόμα ένα live η Ζέτα Μακρυπούλια που με την εμφάνισή της αλλά και την άνεση και το χιούμορ της κέρδισε τις εντυπώσεις. Οι ατάκες της, ιδιαίτερα στο «πινγκ πονγκ» με το διευθυντή προγράμματος του ΑΝΤ1, Γιάννη Λάτσιο, απέδειξαν ότι είναι μία παρουσιάστρια που δεν έχει ανάγκη να στηριχθεί σε ακουστικό και ατάκες υποβολείου, αλλά διαθέτει άνεση και μπορεί μόνη της να κάνει παιχνίδι. Η Ζέτα… χόρεψε για ακόμα ένα live κερδίζοντας τις εντυπώσεις και τους προβολείς χωρίς όμως να τους «κλέψει» από τους διαγωνιζόμενους stars.\nΣίγουρα στα επόμενα live του «Dancing with the stars» θα γίνει… σφαγή και πρόκειται να υπάρξουν ανατροπές στις αποχωρήσεις. Όσο το talent show πλησιάζει στο τέλος του, τόσο παίρνουν φωτιά τα sms και τα τηλεφωνήματα υποστήριξης προς τους διαγωνιζόμενους. Και μπορεί τα «δεκάρια» της επιτροπής να επιβραβεύουν τις προσπάθειές τους αλλά τον τελικό λόγο τον έχουν οι τηλεθεατές που… άλλους τους ανεβάζουν και άλλους τους κατεβάζουν. Να δούμε λοιπόν, την επόμενη Κυριακή ποιος θα… κατέβει από την πίστα!


Τι να κάνεις όταν βαραίνει το στομάχι: 4 συμβουλές που θα σε βοηθήσουν - BORO από την ΑΝΝΑ ΔΡΟΥΖΑ - boro.gr\nΑρχική/Διατροφή/Δίαιτα/Τι να κάνεις όταν βαραίνει το στομάχι: 4 συμβουλές που θα σε βοηθήσουν\nΓια να διευκολύνετε τη διαδικασία της πέψης, μετά από ένα επιβαρυμένο γεύμα πιείτε ένα ζεστό ρόφημα που θα σας βοηθήσει στη χώνεψη.....\nΤι να κάνεις όταν βαραίνει το στομάχι: 4 συμβουλές που θα σε βοηθήσουν\nMarch 28, 2018\tΔίαιτα, Διατροφή\nΠερπάτημα: Μερικές φορές σας φαίνεται ακόμη δύσκολο και το να ‘σταθείτε’ μετά από ένα υπερβολικό γεύμα. Μην επαναπαυθείτε όμως σε αυτήν την τεμπελιά του σώματος σας. Αφού έχετε ξεκουραστεί για λίγα λεπτά πηγαίνετε απλά για έναν περίπατο.\nΜην συμμετέχετε σε κάποια φυσική δραστηριότητα που απαιτεί υπερβολική δύναμη και ενέργεια. Το μεγαλύτερο μέρος της ενέργειας σας χρησιμοποιείται ήδη για τη διάσπαση των τροφίμων και για αυτό δεν θα έχετε αρκετή δύναμη. Αν συμμετέχετε σε έντονη άσκηση μετά το φαγητό, μπορεί να αντιμετωπίσετε προβλήματα όπως ναυτία, κράμπες ή ακόμα και διάρροια. Το περπάτημα βοηθά στην πέψη και θα σας κάνει να νιώσετε πιο ελαφρύς.\nΡόφημα: Ενώ μπορεί να μην θέλετε να φάτε τίποτα, δοκιμάστε να πιείτε κάτι γιανα φτιάξει το στομάχι σας. Για να διευκολύνετε τη διαδικασία της πέψης, μετά από ένα επιβαρυμένο γεύμα πιείτε ένα ζεστό ρόφημα που θα σας βοηθήσει στη χώνεψη. Ένα φλιτζάνι ρόφημα από βότανα όπως το χαμομήλι, το τζίντζερ, το ραδίκι, η μέντα και ο δυόσμος είναι φυτικά ροφήματα αποτελεσματικά για την προώθηση της πέψης. Ακόμη και οι καραμέλες με γεύση μέντα και δυόσμο είναι ανακουφιστικές.\nΑπό την Επιστημονική Ομάδα του Διαιτολόγου-Διατροφολόγου Αναστάσιου Παπαλαζάρου και την Άντα Νησιανάκη (www.nutrimed.gr)\nβαρυστομαχιά , φούσκωμα στο στομάχι , χώνεψη


Τρεις μήνες χωρίς καθαρίστρια το Α.Τ. Αιτωλικού! - Sinidisi.gr\nΣΥΝΕΙΔΗΣΗ › Αιτωλοακαρνανια › Τρεις μήνες χωρίς καθαρίστρια το Α.Τ. Αιτωλικού!\n08 Μαΐ 2016 16:31:13 EET\nΧωρίς καθαρίστρια έχει μείνει εδώ και τρεις μήνες το Αστυνομικό Τμήμα Αιτωλικού με αποτέλεσμα η κατάσταση να είναι τραγική.\nΌπως αναφέρει το aixmi-news.gr οι τουαλέτες πλέον δεν μπορούν να χρησιμοποιηθούν από το προσωπικό και κυρίως από τις γυναίκες αστυνομικούς που αναγκάζονται να επισκεφθούν τις γειτονικές καφετέριες ή κάποιο σπίτι γνωστού. Οι κρατούμενοι είναι αδύνατον να παραμείνουν στο χώρο, ενώ και οι ίδιοι οι εργαζόμενοι αντιμετωπίζουν άσχημες συνθήκες. Το θέμα πρέπει να λυθεί άμεσα προκειμένου να αποφευχθούν τα χειρότερα σε επίπεδο υγιεινής.


Tο Διεθνές Φεστιβάλ Πιάνου 2017 της Εθνικής Λυρικής Σκηνής πραγματοποιείται για πρώτη φορά και οι μελωδικοί ήχοι του πιάνου θα πλημμυρίσουν τις δύο σκηνές της ΕΛΣ (Αίθουσα Σταύρος Νιάρχος και Εναλλακτική Σκηνή) στο Κέντρο Πολιτισμού Ίδρυμα Σταύρος Νιάρχος, από τις 11 έως και τις 26 Νοεμβρίου 2017.\nTο πλούσιο πρόγραμμα του φεστιβάλ περιλαμβάνει δύο συναυλίες του σχήματος Piandaemonium με έξι πιάνα και δώδεκα πιανίστες, πέντε ρεσιτάλ διακεκριμένων σολίστ με διεθνή σταδιοδρομία, συναυλίες νέων καλλιτεχνών που έχουν επιλεγεί κατόπιν ακρόασης κι ένα τριήμερο masterclass.\nΠαράλληλα με τα ρεσιτάλ πιάνου των καταξιωμένων σολίστ, στην Εναλλακτική Σκηνή της ΕΛΣ θα πραγματοποιηθούν ρεσιτάλ επτά νέων καλλιτεχνών που έχουν επιλεγεί κατόπιν ακρόασης. Πρόκειται για τους: Γρηγόρη Ιωάννου (18/11), Ναταλία Γιαννάκη, Χρήστο Γιώνα (19/11), Χρήστο Μπαλένστραβο, Μαρία Ζλατάνη (25/11), Γαλάτεια Δασκαλάκη, Σταμάτη Βλαχοδημήτρη(26/11).\nTo σεμινάριo τελειοποίησης (masterclass) απευθύνεται σε νέους πιανίστες, σπουδαστές μέσης σχολής, ανωτέρας σχολής, πτυχιούχους και διπλωματούχους, που θα επιλεγούν κατόπιν ακρόασης.\nΌσοι συμμετάσχουν ως ενεργοί συμμετέχοντες στο masterclass θα κάνουν δύο εξηντάλεπτα μαθήματα με τη Δόμνα Ευνουχίδου, ενώ όλοι θα μπορούν να παρακολουθήσουν το masterclass ως ακροατές.


Η συνταγή του Jason Momoa για να φτιάξεις το κορμί του Aquaman - FITNESS TRENDS\nΗ συνταγή του Jason Momoa για να φτιάξεις το κορμί του Aquaman\nAskmen Greece > Sports & Fitness > FITNESS TRENDS > Η συνταγή για να φτιάξεις το κορμί του Aquaman\nO Jason Momoa αποκαλύπτει το μεγάλο (και προσοδοφόρο) μυστικό του.\nΕίναι στη φύση του ίδιου του Μομόα να μη χαμπαριάζει από τίποτε. Το έχει αποδείξει σε ρόλους όπως του Κόναν ή του Καλ Ντρόγκο στο Game of Thrones. O 41χρονος ηθοποιός (γεννήθηκε μία ημέρα σαν σήμερα, την 1η Αυγούστου του 1970) έχει να επιδείξει μια αδυσώπητη σωματική διάπλαση κάθε φορά που εμφανίζεται στο πανί ή την TV, χάρη σε μια σειρά από ειδικές προπονήσεις. Και αυτό τον προέκρινε ως τον ιδανικό τύπο άντρα για το ρόλο του Aquaman.\nΓια τις απαιτήσεις του ως ο δημοφιλέστερος ήρωας κόμικς του βυθού (ίσως μετά τον Μπομπ Σφουγγαράκη), ο Τζέισον Μομόα αποκαλύπτει ένα προπονητικό μυστικό: «Φαντάζομαι πως οι άνθρωποι θα προτιμούσαν να με βλέπουν να σηκώνω βάρη και να ιδρώνω κάτω από τις μπάρες φορώντας τη δερμάτινη στολή του Κόναν ή την πανοπλία του Ντρόγκο. Όμως, δεν είναι καθόλου βολικές», συνεχίζει γελώντας. «Αλλά ούτε και με ένα σορτσάκι ή ένα ζευγάρι αθλητικά θα ένιωθα καλά. Και γι’ αυτό το λόγο, όταν πηγαίνω στο γυμναστήριο φορώ πάντα ένα παντελόνι-φόρμα της Garhartt. Και ένα ζευγάρι βαριές μπότες ξυλοκόπου».\nΟ ίδιος λέει ότι επιλέγει αυτά τα φαρδιά παντελόνια εδώ και 20 χρόνια, από τότε που εργαζόταν στις σιδηροδρομικές γραμμές της Αϊόβα, ωστόσο φέτος πήρε και κάμποσα χρήματα για να τα διαφημίζει. «Αυτά τα παντελόνια έχουν μικρές, αόρατες τρύπες κάνοντας την προπόνηση πιο άνετη», ισχυρίζεται ο Μομόα. «Με τα Garhartt και τις μπότες μπαίνω καλύτερα στο κλίμα των ρόλων μου, μιας και στα πλατό κινούμαι διαρκώς με μια στολή ή κάποιο βαρύ κομμάτι υφάσματος, δέρματος ή σίδερου στο σώμα και στα πόδια μου».\nΟ ηθοποιός παραδέχεται επίσης ότι έκοψε τις μπύρες. «Σαν Ντρόγκο περνούσα υπέροχα. Απλά, κατανάλωνα όσες Guinness και πίτσες μου έκανε κέφι και μετά σήκωνα τρελά κιλά. Τώρα, σαν Aquaman πρέπει να γίνω …μοντέλο», λέει. «Είμαι υποχρεωμένος να μειώσω τον όγκο μου και να δείχνω πολύ πιο γραμμωμένος. Αν ο ρόλος μου στο Game of Thrones θύμιζε bodybuilder, εδώ μιλάμε πλέον για super-fit-model».\nΠώς θα προπονηθείς το 2022\nΠού θα εστιάσεις φέτος την προπόνησή σου\nΠώς ο Tom Holland έγινε φέτες για το Spider-Man: No Way Home\nΠώς θα γίνεις υπεραθλητής κάνοντας burpees με μπάρα


koukidaki: Η φούξια ζέρμπερα, του Γιώργου Αμπατζίδη\nΓιώργος Αμπατζίδης, Πάτρα\nΗ φούξια ζέρμπερα\n«Όχι, γαμώτο!» Γύρισε και κοίταξε το αυτοκίνητο που πέρασε από δίπλα του. Ήταν ένα μαύρο Κόρσα με πινακίδες ΑΚΒ και ένα «Ν» στο πίσω παράθυρο που συνέχισε ευθεία για λίγο ακόμα και έστριψε αριστερά. Σήκωσε το χέρι του σε γροθιά και πήγε να πει κάτι. Το νερό που του έριξε το αυτοκίνητο έκανε μούσκεμα το παντελόνι, τα παπούτσια και ένα μεγάλο μέρος από το σακάκι και το πουκάμισό του.\nΔεν μπορούσε να πάει έτσι στη σύσκεψη και δεν είχε χρόνο να γυρίσει στο σπίτι. Εξετάζοντας τις επιλογές του, σκέφτηκε κάτι που, αφού το επεξεργάστηκε για μερικά δευτερόλεπτα, του άρεσε. Λίγα μέτρα μπροστά του, στην αριστερή πλευρά του δρόμου μπήκε σε μια μικρή καφετέρια που έβλεπε συνέχεια πηγαίνοντας στη δουλειά αλλά ποτέ δεν είχε σταματήσει.\nΌλα τα τραπέζια ήταν άδεια, εκτός από ένα στο βάθος δεξιά στο οποίο καθόταν μια κοπέλα που κάτι έγραφε σε ένα μικρό λάπτοπ. Εντόπισε ένα τραπέζι κοντά στο καλοριφέρ και κάθισε. Κρέμασε στην πλάτη της καρέκλας το σακάκι και έστριψε το σώμα του ώστε τα πόδια του να είναι όσο πιο κοντά στο καλοριφέρ γινόταν. Παρήγγειλε έναν καπουτσίνο και άνοιξε το λάπτοπ του. Η ιδέα του φαινόταν να δουλεύει. Θα καθόταν 10-15 λεπτά στην καφετέρια και μετά θα πήγαινε στη δουλειά του όσο στεγνός έπρεπε να είναι σε μια ονλάιν σύσκεψη.\nΗ σερβιτόρα άφησε το ποτήρι πίσω από την ανοιχτή οθόνη του λάπτοπ. Άνοιξε την παρουσίαση και πέρασε γρήγορα μια τελευταία φορά τις διαφάνειες. Όλα φαίνονταν εντάξει. Απάντησε σε ένα μέιλ και είδε πως το περισσότερο νερό είχε φύγει από τα ρούχα του. Έχοντας περάσει ακριβώς 15 λεπτά, έκλεισε το λάπτοπ, άφησε τα χρήματα του καφέ στο τραπέζι, πήρε την ομπρέλα και σηκώθηκε να φύγει.\n«Με συγχωρείτε!» Γύρισε προς το μέρος από όπου ακούστηκε η φωνή και είδε την κοπέλα που καθόταν στο βάθος δεξιά να τον πλησιάζει. «Με συγχωρείτε!» είπε ξανά όταν είδε πως την κοίταξε.\n«Πώς λέγεται αυτό το λουλούδι; Είμαι σίγουρη πως ξέρω το όνομά του, αλλά δεν μπορώ να το θυμηθώ με τίποτα και με βασανίζει εδώ και ένα τέταρτο» είπε χαμογελώντας.\n«Αυτό το λουλούδι που είναι στα τραπέζια. Ρώτησα την κοπέλα που σερβίρει αλλά δεν ήξερε να μου πει. Μήπως ξέρετε εσείς;»\nΚοίταξε ξανά το τραπέζι που καθόταν. Στο κέντρο του υπήρχε ένα μικρό ανθοδοχείο με ένα λουλούδι που δεν είχε προσέξει καθόλου όση ώρα ήταν εκεί.\nΚοίταξε και τα διπλανά τραπέζια, κοίταξε όλα τα τραπέζια του μαγαζιού. Σε κάθε τραπέζι υπήρχε ένα μικρό ανθοδοχείο με μέσα ένα μοναδικό λουλούδι, το ίδιο πάντα λουλούδι, σε δύο ή τρία διαφορετικά χρώματα.\n«Λυπάμαι. Δεν γνωρίζω καθόλου».\n«Δεν πειράζει. Με συγχωρείτε και πάλι, φαίνεστε πολύ βιαστικός. Καλή σας μέρα!» είπε χαμογελώντας και γύρισε στο τραπέζι της.\nΚοντοστάθηκε για λίγο ακόμα. Έκανε δυο βήματα προς το τραπέζι της, σταμάτησε ξανά, έκανε άλλο ένα βήμα. Προσπάθησε να πει κάτι αλλά δεν βγήκε καμία λέξη από τα χείλη του. Εκείνη ήταν απορροφημένη στην οθόνη της και δεν μπορούσε να δει τις δειλές, σχεδόν τελετουργικές κινήσεις του. Έκανε δύο ακόμα βήματα προς το τραπέζι της. Τελικά, κοίταξε το ρολόι του και γύρισε απότομα προς την έξοδο.\nΗ βροχή συνέχιζε να πέφτει με την ίδια ένταση. Άνοιξε την ομπρέλα του και με μεγάλα βήματα κατευθύνθηκε προς την εταιρία. Σε 10 λεπτά έμπαινε στο κτίριο και πήγε κατευθείαν στην αίθουσα συσκέψεων. Όλες οι οθόνες ήταν ανοικτές και τα υπόλοιπα μέλη του συμβουλίου ήταν ήδη έτοιμοι πίσω από τις κάμερές τους.\nΆνοιξε τον υπολογιστή του και συνδέθηκε και εκείνος στο δίκτυο.\nΑν και κοιτούσε την οθόνη του αναγνώρισε αμέσως ποιος ήταν εκείνος που μίλησε.\n«Με συγχωρείτε κύριε πρόεδρε, η κακοκαιρία βλέπετε».\n«Καταλαβαίνετε πως σε μια ονλάιν σύσκεψη ο καιρός δεν αποτελεί σοβαρή δικαιολογία. Αργήσατε 10 ολόκληρα λεπτά».\nΚοίταξε το ρολόι του. «11 λεπτά άργησα, σου την έφερα» σκέφτηκε και χαμογέλασε.\n«Έχετε δίκιο. Απολογούμαι για την καθυστέρηση. Μου επιτρέπετε να ξεκινήσω την παρουσίαση;»\n«Η καθυστέρησή σας είναι ανεπίτρεπτη. Αν σας έτυχε κάτι έκτακτο, παρακαλώ εξηγήστε μας. Ειδάλλως, θα διαμαρτυρηθώ στον προϊστάμενο σας».\nΚάτι έκτακτο… Προσπαθώντας να βρει μια καλή δικαιολογία θυμήθηκε ξανά όλα τα γεγονότα από τη στιγμή που βγήκε από το σπίτι έως τη στιγμή που μπήκε στην αίθουσα συσκέψεων. Όσο σκεφτόταν, τα μάτια του κοιτούσαν αριστερά-δεξιά στην αίθουσα.\n«Τι λουλούδια είναι εκείνα;» Έστρεψε την κάμερά του προς ένα ανθοδοχείο που βρισκόταν σε μια άκρη της αίθουσας και ο ίδιος έφυγε από την εικόνα.\n«Μας κοροϊδεύετε; Σας ζητώ εξηγήσεις για την καθυστέρησή σας και εσάς σας απασχολεί το όνομα ενός λουλουδιού; Αν δεν έχετε να πείτε κάτι, ξεκινήστε την παρουσίασή σας αμέσως!»\n«Πείτε μου σας παρακαλώ πως λέγονται αυτά τα λουλούδια, έχει μεγάλη σημασία!» επέμεινε στην ερώτησή του.\n«Η συμπεριφορά σας είναι απαράδεκτη» είπε ο πρόεδρος και αποσυνδέθηκε.\n«Πείτε μου πως λέγονται αυτά τα λουλούδια, ξέρει κάποιος;» Κοιτούσε μία-μία τις εικόνες των συνομιλητών του ψάχνοντας μια απάντηση. Εκείνοι δεν ήξεραν πώς να αντιδράσουν. Δύο ακόμα αποσυνδέθηκαν και οι υπόλοιποι κοίταζαν αμήχανα προσπαθώντας να καταλάβουν τι συνέβαινε. Πλησίασε το ανθοδοχείο και μπήκε ξανά στην εικόνα.\n«Σας παρακαλώ, πώς λέγονται αυτά τα λουλούδια! Πείτε μου σας παρακαλώ!»\n«Είναι ζέρμπερες! Είναι φούξια ζέρμπερες!» απάντησε η αντιπρόεδρος λίγο πριν αποσυνδεθεί και εκείνη.\nΗ ματιά του άστραψε. Έτρεξε γρήγορα προς την έξοδο αφήνοντας πίσω του όσους από τα μέλη του συμβουλίου παρέμεναν συνδεδεμένοι, την ομπρέλα, το λάπτοπ και την παρουσίασή του στη διαφάνεια του τίτλου: «Επιλογές και συνέπειες-πότε, πώς, με ποιο κόστος».\nΜπαίνοντας στην καφετέρια και βλέποντας πως η κοπέλα που καθόταν στο βάθος δεξιά είχε φύγει, πλησίασε τη σερβιτόρα. «Η κοπέλα που καθόταν σε εκείνο το τραπέζι, που πήγε;» ρώτησε προσπαθώντας να ελέγξει την αναπνοή του.\n«Έφυγε πριν λίγη ώρα».\n«Πού πήγε; Πρέπει να της μιλήσω οπωσδήποτε» είπε με ένα βλέμμα άδειο, ικετευτικό, γυάλινο.\n«Ίσως την προλάβετε στο πάρκινγκ, όπως βγαίνετε αριστερά. Έρχεται συχνά για καφέ πριν τη δουλειά και συνήθως έρχεται με αυτοκίνητο. Έχει ένα μαύρο Κόρσα».\nΈτρεξε γρήγορα έξω από το μαγαζί και έψαξε το πάρκινγκ. Από ένα δρόμο λίγο πιο πέρα είδε ένα μαύρο Κόρσα να βγαίνει και να απομακρύνεται. Πρόλαβε να δει πως είχε πινακίδες ΑΚΒ και ένα «Ν» στο πίσω παράθυρο.


«Ερυθρόλευκος» Άι Βασίλης έρχεται με... σκούπα και φαράσι! | SDNA\n24-12-2017 18:34 Ανανεώθηκε: 24-12-2017 18:35\nΟ καιρός θυμίζει πλέον... κανονικό χειμώνα, ωστόσο ο Ιανουάριος στο Λιμάνι αναμένεται να είναι από τους πιο «καυτούς» των τελευταίων ετών. Ο Ολυμπιακός μπαίνει σε περίοδο εκκαθαρίσεων στο ρόστερ του, με τις πιθανές αποχωρήσεις να αγγίζουν τη... ντουζίνα!\nΟ Ολυμπιακός επιστρέφει από την χριστουγεννιάτικη άδεια στις 28 Δεκεμβρίου, όταν και θα ξεκινήσει η προετοιμασία του για τις πρώτες αγωνιστικές υποχρεώσεις του 2018. Οι πρωταθλητές μπαίνουν στο δεύτερο μισό της σεζόν έχοντας πάρει κεφάλι στη βαθμολογία, ενώ επί της ουσίας έχουν εξασφαλίσει και την πρόκριση στους «8» του Κυπέλλου. Προκειμένου λοιπόν να παραμείνουν ως το τέλος μέσα στη διεκδίκηση και των δύο τίτλων, έχουν αποφασίσει να πάρουν... σκούπα και φαράσι και να κάνουν ένα μαζικό ξεσκαρτάρισμα στο ρόστερ τους. Πριν ωστόσο γίνουν οι μίνιμουμ 3-4 προσθήκες, πρέπει μοιραία να... ανοίξει πρώτα διάπλατα η πύλη του Ρέντη και να αρχίσει να αποχωρεί για άλλες πολιτείες κόσμος και κοσμάκης.\nΑυτή τη στιγμή, στο «ερυθρόλευκο» ρόστερ υπάρχουν 29 ποδοσφαιριστές ως ενεργά μέλη της πρώτης ομάδας. Παράλληλα, ο Τάκης Λεμονής έχει αποφασίσει ότι χρειάζεται «ένα μικρό και ευέλικτο ρόστερ», με τον συγκεκριμένο αριθμό ποδοσφαιριστών να προσδιορίζεται περί τους 20 συν την τριάδα των τερματοφυλάκων. Όπως εύκολα αντιλαμβάνεται κανείς και βάσει όσων γνωρίζουμε για την κατάσταση συγκεκριμένων «ερυθρόλευκων» αυτή την περίοδο, δεν αποκλείεται οι αποχωρήσεις να φτάσουν διψήφιο αριθμό!\nΑυτοί οι υποψήφιοι προς αποχώρηση δε, μπορούν να χωριστούν σε κατηγορίες...\nΗ πρώτη κατηγορία αφορά στους τέσσερις ποδοσφαιριστές που έχουν «κοπεί» οριστικά από το ρόστερ για αγωνιστικούς ρόλους. Πρόκειται για τους Στέφανο Καπίνο, Μεχντί Καρσελά, Σάσα Ζντιέλαρ και Χρβόγιε Μίλιτς.\nΟ διεθνής γκολκίπερ ήδη έχει συγκεντρώσει πάνω του ενδιαφέρον καλών ευρωπαϊκών συλλόγων, ο Βελγο-Μαροκινός θα «σπάσει» τον δανεισμό του και αναμένεται να επιστρέψει στο Βέλγιο για να φορέσει και πάλι τη φανέλα της Σταντάρ Λιέγης, ο Σέρβος χαφ πιθανότατα θα καταλήξει ξανά στην πατρίδα του αφού η Παρτίζαν τον «ψήνει» από το καλοκαίρι παρότι ο ίδιος δήλωσε ότι ακόμη δεν έχει πρόταση στα χέρια του, ενώ, τέλος, ο Κροάτης μπακ έχει αρκετούς πιθανούς προορισμούς, από την Χάιντουκ Σπλιτ, μέχρι και τη Μακάμπι Χάιφα.\nΤο δεύτερο... κύμα\nΑν οι τέσσερις παραπάνω είναι οι πρώτοι για τους οποίους έγινε γνωστό ότι θα κουνήσουν μαντήλι στον Ολυμπιακό, το δεύτερο κύμα πιθανών αποχωρήσεων αφορά άλλους τρεις ξένους του ρόστερ, δύο εκ των οποίων μάλιστα αποτελούν καλοκαιρινές μεταγραφές. Πρόκειται για τον Μοχάμεντ Μπεν, τον Εμάνουελ Εμενίκε και τον Γιάγκος Βούκοβιτς.\nΟ 28χρονος επιθετικός από τις Κομόρες έχει συμφωνήσει με τον Ερυθρό Αστέρα του Βλάνταν Μιλόγεβιτς και από το νέο έτος θα πάει στο Βελιγράδι για τις υπογραφές, αφού στις λίγες ευκαιρίες που πήρε δεν ικανοποίησε με την απόδοσή του.\n«Ξένο σώμα» αποτελεί εδώ και καιρό αντίστοιχα ο Νιγηριανός επιθετικός, Εμάνουελ Εμενίκε, αφού η πολυδιαφημισμένη μεταγραφή του δεν απέδωσε καρπούς ούτε στο ελάχιστο. Είναι δεδομένο ότι θα αποχωρήσει και αυτός, άγνωστο ακόμη με ποιο καθεστώς, αφού τα... προβλήματα είναι πολλά. Ο ίδιος δεν έχει μείνει ικανοποιημένος με όσα συνάντησε στον Ολυμπιακό και από τον χρόνο συμμετοχής του, ο Ολυμπιακός είναι ακόμη λιγότερο ικανοποιημένος από όσα αντίστοιχα αυτός έκανε στο γήπεδο όταν χρησιμοποιήθηκε και κάπως έτσι άρχισαν οι... ενοχλήσεις επί ενοχλήσεων του τελευταίου διαστήματος. Σε κάθε περίπτωση, ο πιθανότερος προορισμός του φαίνεται πως θα είναι η Τουρκία, αφού αρκετές ομάδες της γειτονικής χώρας -μεταξύ των οποίων και η πρώην του, Φενέρ- έχουν δείξει ενδιαφέρον.\nΤέλος, υπ' ατμόν βρίσκεται και ο Γιάγκος Βούκοβιτς, ο οποίος επίσης φαίνεται να μην υπολογίζεται από τον Τάκη Λεμονή. Η αλήθεια είναι ότι ο Σέρβος μπακ δεν έχει... θαμπώσει με τις εμφανίσεις του, ωστόσο αυτό συνέβη σε μια περίοδο που ολόκληρος ο Ολυμπιακός αντιμετώπιζε τεράστια αμυντικά προβλήματα αλλά και αυτός προερχόταν από τραυματισμό. Ο 29χρονος αμυντικός πάντως «βολιδοσκοπείται» από τη Μάλαγα του Μάριο Ουσίγιος και αν όντως κουνήσει μαντήλι, δεν θα μείνει για καιρό άνεργος.\nΟι υποψήφιοι υπ' αριθμόν οκτώ και εννιά, είναι δύο «παλιοί» του ρόστερ πλέον. Σεμπά και Φελίπε Πάρντο έχουν τραβήξει πολύ κουπί κατά το παρελθόν και παρέμεναν σταθεροί σε απόδοση, πλην λίγων εξαιρέσεων. Παρ' όλα αυτά, είναι δεδομένο ότι ο Ολυμπιακός έχει αποφασίσει να προβεί σε ένεση ποιότητας στις θέσεις των εξτρέμ. Προσπάθησε να το κάνει μια φορά το περασμένο καλοκαίρι χωρίς όμως να του βγουν οι κινήσεις του και εκτός συγκλονιστικού απροόπτου θα το επιχειρήσει μια ακόμη αυτόν τον Γενάρη.\nΉδη, κατά τη φετινή σεζόν, ο χρόνος συμμετοχής αλλά και οι αρμοδιότητες των Σεμπά και Πάρντο εντός γηπέδουν, έχουν μειωθεί και αυτός είναι και ο λόγος για τον οποίο αμφότεροι έχουν γίνει... μπαρούτι. Τόσο ο Βραζιλιάνος όσο και ο Κολομβιανός (σ.σ. η γκρίνια του είχε ξεκινήσει μέσα Οκτώβρη) έχουν υποπέσει σε πειθαρχικά παραπτώματα και στην παρούσα φάση όλα τα σενάρια για το μέλλον τους πρέπει να θεωρούνται «ανοιχτά». Όσον αφορά στον Σεμπά, δεν αποκλείεται να φέρει άμεσα πρόταση από Κίνα, ενώ ο Πάρντο που παρεμπιπτόντως έχει τον ίδιο μάνατζερ, φέρεται να έχει προσελκύσει το ενδιαφέρον συλλόγων από τη Λατινική Αμερική.\nΟι «αν και εφόσον...»\nΗ... ντουζίνα των πιθανών αποχωρήσεων από το «ερυθρόλευκο» ρόστερ τον Γενάρη κλείνει με τρία (συν ένα) ακόμη ονόματα, τα οποία όμως δίπλα τους έχουν αστερίσκους. Πρώτος και καλύτερος, ένας από τους ποιοτικότερους ποδοσφαιριστές αυτού του Ολυμπιακού, ο Βάντις Οτζίτζα-Οφόε. Ο Τάκης Λεμονής θα ήθελε να στηρίξει την ομάδα πάνω στον Βέλγο χαφ κατά το δεύτερο μισό της σεζόν, παρότι αυτός έχει παρουσιάσει σημάδια αστάθειας στην απόδοσή του. Και αυτό γιατί παραμένει ένας ικανότατος χαφ, ο οποίος έχει αποδείξει ότι ακόμη και αν παίζει στο 50% μπορεί να κάνει τη διαφορά στο ελληνικό πρωτάθλημα. Αυτή την εποχή, ναι μεν παραχωρείται από τους «ερυθρόλευκους» αλλά θεωρητικά όχι με ένα ποσό κάτω από τα 5 εκατ. ευρώ, ενώ φαίνεται πως υπάρχει έντονο ενδιαφέρον από δύο πορτογαλικές ομάδες, την Πόρτο και τη Σπόρτινγκ Λισαβόνας.\nΈπειτα, πέραν του Οτζίτζα, υπάρχει το όνομα του Πάπε Αμπού Σισέ. Ο Σενεγαλέζος στόπερ που αναδείχθηκε φέτος στο Λιμάνι όταν ο Τάκης Λεμονής του εμπιστεύθηκε τη φανέλα του βασικού, αποτελεί πλέον ένα από τα hot ονόματα του «ερυθρόλευκου» ρόστερ. Ο Ολυμπιακός έχει επισήμως διαψεύσει τόσο πως ο παίκτης παραχωρείται όσο και πως έχει φτάσει πρόταση στο φαξ της ΠΑΕ. Παρ' όλα αυτά, οι φήμες δίνουν και παίρνουν για ενδιαφέρον ομάδων από Ιταλία και Γαλλία, αλλά και από την Ισπανία και είναι άγνωστο φυσικά ποια θα είναι η αντίδραση των Πειραιωτών αν στα γραφεία τους φτάσει μια γενναία πρόταση για τον 22χρονο στόπερ.\nΤέλος, η συγκεκριμένη κατηγορία ολοκληρώνεται με δύο ακόμη ονόματα, που όμως δύσκολα θα αποχωρήσουν ταυτόχρονα, τουλάχιστον αυτή την εποχή. Ο λόγος για τους Γκιγιόμ Ζιλέ και Αντρέ Μαρτίνς, οι οποίοι φυσικά επί Λεμονή δεν λογίζονται στους «βασικούς». Ο Βέλγος έχει χάσει τη θέση του μετά την αποχώρηση Χάσι και βρίσκεται συνήθως μεταξύ πάγκου και εξέδρας, ενώ υπάρχουν ομάδες της πατρίδας του που τον «παρακολουθούν». Ακόμη μικρότερο χρόνο συμμετοχής έχει ο Πορτογάλος χαφ αφού φέτος υπολογίζεται μονάχα ως λύση ανάγκης στη μεσαία γραμμή, ενώ ο Ολυμπιακός προσπαθούσε να τον πουλήσει από το περασμένο καλοκαίρι.\nΟι 29 θα γίνουν μίνιμουμ 23\nΌταν πια έχουν παρθεί οι αποφάσεις για τις αποχωρήσεις, από κει και πέρα θα μπορεί να γίνει και πιο ουσιαστική κουβέντα για τις προσθήκες. Φυσικά, δεν χρειάζονται εξεζητημένα μαθηματικά προκειμένου να εντοπίσει κανείς έναν πιθανό αριθμό μεταγραφών για τον Ολυμπιακό. Το βέβαιο είναι ότι η πρώτη κατηγορία θα είναι μεγαλύτερη από τη δεύτερη, αφού οι τωρινοί 29 πρέπει να γίνουν μίνιμουμ 23. Μοιραία, μια... δεκάδα αποχωρήσεων φαντάζει ίσως το πιθανότερο σενάριο στην παρούσα φάση, από τη στιγμή άλλωστε που οι Πειραιώτες έχουν αποφασίσει να κάνουν μίνιμουμ 3-4 μεταγραφές. Χωρίς φυσικά να αποκλείεται το... κάτι έξτρα, αν οι συνθήκες το επιτρέψουν!\nΟλυμπιακός: «Καυτή» μεταγραφική εβδομάδα ενόψει\nΝίκολα Λεάλι: Ο Μπουφόν των... φτωχών\nΤάνγκο σε ερυθρόλευκο φόντο: Ο χορός των αντιθέσεων


Νέα φρίκη: Με φλογοβόλο εκτέλεσε υπουργό του ο Κιμ Γιονγκ Ουν - BORO από την ΑΝΝΑ ΔΡΟΥΖΑ - boro.gr\nΑρχική / Διάφορα αλλά όχι Αδιάφορα / Νέα φρίκη: Με φλογοβόλο εκτέλεσε υπουργό του ο Κιμ Γιονγκ Ουν\nΜόλις τον βλέπουν, ξεσπούν σε χειροκροτήματα και λυγμούς, από χαρά. Αυτό δείχνουν όλες οι φωτογραφίες που επιτρέπεται να κυκλοφορούν. Ο τρόμος βασιλεύει πάνω από την Βόρεια Κορέα όπου ο δικτάτορας σκοτώνει εν ψυχρώ όποιον διαφωνεί μαζί του.\nΜια νέα ιστορία φρίκης με πρωταγωνιστή και πάλι τον Κιμ Γιονγκ Ουν κάνει το γύρο του κόσμου, καθώς ο ηγέτης της Β. Κορέας φέρεται να εκτέλεσε με φλογοβόλο όπλο υπουργό της κυβέρνησής του. Αιτία, οι φιλικές του σχέσεις με τον μισητό θείο του ηγέτη, με τη σάρκα του οποίου είχε ταΐσει πέρυσι περισσότερα από 100 σκυλιά.\nΤη νέα φρικιαστική είδηση δημοσίευσε πρώτη η νοτιοκορεάτικη εφημερίδα "Chosun Ilbo", επικαλούμενη ανώτατο αξιωματούχο. Σύμφωνα με την ανώνυμη αυτή πηγή, ο Σανγκ Χον, ο υφυπουργός Δημόσιας Ασφάλειας της Βόρειας Κορέας εκτελέστηκε από τον Κιμ Γιονγκ Ουν επειδή εξακολουθούσε να διοικεί το υπουργείο του με τον τρόπο που το έκανε και ο εκλειπών θείος του ηγέτη.\nΤον περασμένο χρόνο ο Γιονγκ Ουν είχε υποστηρίξει ότι ο θείος του, Γιανγκ Σονγκ Ταέκ, είχε μετατρέψει το υπουργείο του σε παράρτημα όπου εξυπηρετούσε τις δουλειές του γι' αυτό και είχε διατάξει τη θανάτωσή του.\nΣύμφωνα με τη βρετανική εφημερίδα Mirror, συνολικά 11 ακόμη ανώτεροι αξιωματούχοι έχουν εκτελεστεί ή κρατούνται στα στρατόπεδα συγκέντρωσης του καθεστώτος. Το 2012, μετά το θάνατο του πατέρα του, ο Κιμ Γιονγκ Ουν φέρεται να εκτέλεσε τον υφυπουργό Άμυνας επειδή κατά τη διάρκεια του εθνικού πένθους για το θάνατο του Κιμ Γιονγλ – Ιλ έπινε αλκοολούχα ποτά.\nΜια χώρα που κλαίει από χαρά μόλις βλέπει τον δικτάτορα:


Kings & Χρήστος Μενιδιάτης στο πιο περιπετειώδες video clip της χρονιάς! – Μικρόφωνο\nKings & Χρήστος Μενιδιάτης στο πιο περιπετειώδες video clip της χρονιάς!\nΟι Βασιλιάδες της ελληνικής δισκογραφίας συνεργάζονται με ένα από τα πιο αγαπημένα παιδιά τον Χρήστο Μενιδιάτη.\nΜία μεγάλη συνεργασία και μία ακόμα μεγαλύτερη επιτυχία που οπτικοποιήθηκε και μόλις κυκλοφόρησε σημείωσε τεράστια επιτυχία τινάζοντας το YouTube από τις πρώτες ώρες.\nΔεν περιμέναμε τίποτα λιγότερο από τους KINGS που μας έχουν συνηθίσει σε πολύ μεγάλες οπτικές παραγωγές και ίσως τα καλύτερα video clip που έχουν γίνει ποτέ στην Ελλάδα.\nΗ ιστορία συνεχίζεται και το μεγάλο φινάλε έφτασε στις οθόνες μας.\nΣτο προηγούμενο video clip των KINGS ο Χρήστος Μενιδιάτης εμφανίζεται στο τέλος ως “σωτήρας” κλείνοντας με την ατάκα “Σε Περίμενα” χωρίς να ξέρει κανείς τι θα ακολουθήσει στη συνέχεια, Ο άσος ήταν καλά κρυμμένος στο μανίκι των KINGS και λίγους μήνες μετά ανακοινώνεται η μεγάλη συνεργασία.\nΤη σκηνοθεσία ανέλαβε ο μετρ του είδους και μόνιμος σκηνοθέτης των KINGS…Βαγγέλης Τσαουσόπουλος.\nΔείτε τη νέα μεγάλη επιτυχία των KINGS και του Χρήστου Μενιδιάτη που ήδη σημειώνει τρομερά νούμερα και μεγάλη ανταπόκριση απο το κοινό.\nΗ μουσική του “Σε Περίμενα” ανήκει στον Teo Tzima ενώ οι στίχοι στους Δημήτρη Μπέρη και Γιάννη Ρουσσουνέλο.\nκαι φωτογραφίες από τα γυρίσματα του video clip:\nΤελευταίες εμφανίσεις για τους Νικολόπουλο, Παπαδοπούλου, Διονυσίου και Στρατηγού στο Περιβόλι του Ουρανού


Εργαζόμενοι ΛΑΡΚΟ: Παραλίγο δυστύχημα στην ΛΑΡΚΟ. Πάρτε μέτρα. Δεν θα είναι «κάθε μέρα καλημέρα»\nΤους κινδύνους εργατικών ατυχημάτων επισημαίνει με Ανακοίνωση-Καταγγελία το Συνδικάτο Μετάλλου της ΛΑΡΚΟ και ζητά την παρέμβαση των αρμοδίων υπηρεσιών ώστε να παρθούν μέτρα ασφαλείας στο χώρο εργασίας. Ηδη σοβαρό ατύχημα παραλίγο να συμβεί όταν, την Δευτέρα 31 Αυγούστου 2020 στα ηλεκτρόφιλτρα του εργοστασίου της Λάρυμνας ξεκόλλησε λαμαρίνα και τραυμάτισε στην πλάτη εργαζόμενο κάνοντάς του μεγάλη πληγή όπου χρειάστηκε νοσοκομείο για να κλείσει. Ολόκληρη η Ανακοίνωση:\nΘέμα: Παραλίγο δυστύχημα στην ΛΑΡΚΟ.\nΠάρτε μέτρα. Δεν θα είναι “κάθε μέρα καλημέρα”. Μαζέψτε την ειδική διαχείριση και τους “νταήδες που δίνουν εξετάσεις”.\nΤην προηγούμενη εβδομάδα σας τονίσαμε την ανάγκη να παρέμβουν οι αρμόδιες υπηρεσίες για μέτρα ασφαλείας στην ΛΑΡΚΟ. Δεν έχουμε λάβει απάντηση όσο αφορά τις ενέργειες που προτίθεστε να κάνετε ή ενδεχομένως έχετε κάνει.\nΑν ήδη έχετε κάνει ενέργειες πάνω στο θέμα σας ενημερώνουμε ότι οι υπεύθυνοι από την πλευρά της ΛΑΡΚΟ σας “έχουν γράψει στα παλιά τους τα παπούτσια”. Όχι μόνο δεν υπάρχουν δείγματα συμμόρφωσης αλλά απεναντίας ορισμένοι ξεσαλώνουν με νταηλίκια και τρομοκρατία.\nΤην προηγούμενη εβδομάδα σας ενημερώσαμε για τιμωρία που επιδόθηκε σε εργαζόμενους διότι την Παρασκευή 29 Ιουλίου 2020, ημέρα καύσωνα, σε ένα τμήμα χωρίς κλιματιστικό και νερό, αρνήθηκαν να εργαστούν υπερωριακά. Σας ενημερώσαμε για την τρομοκρατία που καλλιεργείται, όπως π.χ στην απολογία τους, όπου η τοπική διεύθυνση του εργοστασίου της ΛΑΡΚΟ στη Λάρυμνα τους “πρότεινε” με ύφος, “να ζητήσουν συγγνώμη διότι ο ιδιώτης θα δει το φάκελο τους”.\nΚάτω από αυτό το κλίμα όπου παίρνει γενικά χαρακτηριστικά σε όλο το εργοστάσιο στη Λάρυμνα, οι εργαζόμενοι καλούνται να διαλέξουν μεταξύ του, να αρνηθούν μία επικίνδυνη εργασία που δεν παίρνεται κανένα μέτρο και την εντατικοποίηση, ή να γεμίσει ο φάκελος τους τιμωρίες , “Bonus” για το μελλοντικό επενδυτή της ΛΑΡΚΟ.\nΝα σας ξανά αναφέρουμε κάποια συγκεκριμένα παραδείγματα:\nΟι εργαζόμενοι στην εταιρεία ΤΕΧΝΟΣΤΥΛ όπου μόλις έκλεισαν ένα χρόνο εργασίας απολύθηκαν και ξανά προσεληφθήκαν “για να μην αποκτήσουν δικαιώματα” όπως τους λέει ο εργολάβος κατάμουτρα έχοντας τις πλάτες του ειδικού διαχειριστή που διορίστηκε μετά από την πρόταση του κ. Σταϊκούρα , τους μετακινούν σαν την “άδικη κατάρα” από τμήμα σε τμήμα. Όπου έχουν ανάγκες, από νυχτερινή βάρδια σε πρωινή και ότι ώρα τους ζητηθεί θα πρέπει να είναι πρόθυμοι, αλλιώς, “θα δει το φάκελο ο μελλοντικός επενδυτής”.\nΣτο τμήμα παραγωγής pellet, καταπατώντας κάθε λογική που μπορεί να έχει ένα υποτυπώδης οργανόγραμμα, ωθούν τους εργοδηγούς και τους επιστάτες να χειριστούν εγκαταστάσεις. Έχουν μόνο δύο εργάτες σε κάθε βάρδια, τους υποχρεώνουν να πραγματοποιήσουν τα 3 ( έκτακτα) τους ρεπό, και από την άλλη απαιτούν να δουλεύουν τα τακτικά τους ρεπό, απαιτούν από τους εργαζόμενους να λένε και “μάλιστα σε όλα”. Απαιτούν “να κάθονται προσοχή” στον κάθε ψευτόνταή προϊστάμενο που θέλει να “δώσει εξετάσεις” νομίζοντας ότι η ευγένεια των εργατών, τους είναι μειονέκτημα, όπου το αξιοποιεί βρίζοντας τους.\nΚύριοι αρμόδιοι των υπηρεσιών ελάτε και μαζέψτε τους. Ήδη έχουμε άλλο ένα σοβαρό εργατικό ατύχημα που παραλίγο, για χιλιοστά στην κυριολεξία, δεν ήταν δυστύχημα. Τη Δευτέρα 31 Αυγούστου 2020 στα ηλεκτρόφιλτρα του εργοστασίου της Λάρυμνας ξεκόλλησε λαμαρίνα και τραυμάτισε στην πλάτη συνάδελφο, κάνοντάς του μεγάλη πληγή όπου χρειάστηκε νοσοκομείο για να κλείσει.\nΚύριε Σταϊκούρα και Κύριε Χατζηδάκη, μαζέψτε τους. Όσο και να τους έχετε δώσει την κατεύθυνση να στρώσουν το δρόμο σε αυτούς που προωθείτε για αγοραστές της ΛΑΡΚΟ, όσο και να προσπαθείτε να δημιουργήσετε στήριγμα στην πολιτική σας αξιοποιώντας μία χούφτα λακέδες που σας πλησιάζουν, ένα να θυμάστε:\nΟι εργαζόμενοι της ΛΑΡΚΟ δεν τρομοκρατούνται. Τις επόμενες ημέρες θα το δείτε αυτό στην πράξη.\nΣας καλούμε, υπηρεσίες και πολιτικούς προϊσταμένους να αναλάβετε την ευθύνη που έχετε απέναντι στην ασφάλεια των εργαζομένων.\nΠΟΛΙΤΗΣ ΠΑΝ. ΡΗΝΝΑΣ ΝΙΚΟΣ\n3 Σεπτεμβρίου 2020 8:42 ΠΜ\nΕτικέτες:Ετικέτες: Διαμαρτυρίες, Κοινωνικά


Το αγαπημένο μας άρωμα για το φθινόπωρο έχει την πιο ιδιαίτερη ιστορία - Instyle GR\nΤο αγαπημένο μας άρωμα για το φθινόπωρο έχει την πιο ιδιαίτερη ιστορία\n02/10/2020 @ 08:54:43\nΦωτπγραφία : Μαργαρίτα Νικητάκη\nΤο πρώτο άρωμα της νέας σειράς του Korres με όνομα morning mimosa περιέχει ροζ πιπέρι ή baie rose και είναι ένα μούρο ήπια γλυκό, που αποπνέει νότες μπαχαρικών και τριαντάφυλλου. Το όνομά του οφείλεται στο χρώμα και στη μορφή του. Έχει μία πικάντικη αύρα που προσδίδει μία μοναδική φινέτσα σε αυτό το άρωμα. Στον πυρήνα του επίσης υπάρχει Ylang Ylang, το οποίο ανθίζει τη νύχτα, απελευθερώνοντας ένα εθιστικά γλυκό άρωμα που θεωρείται ότι διαλύει όλους τους φόβους. Ένα διαφορετικό love charm που δημιουργεί η φύση, ικανό να ξελογιάζει και να αποπλανεί.\nΚαι τα μπουκάλια όμως της νέας σειράς αρωμάτων είναι το ίδιο ιδιαίτερα. Minimal σχεδίαση, στρογυλλεμένες άκρες, στοιχεία που παραπέμπουν σε περιβάλλον εργαστηρίου, σε ένα μπουκάλι με αναφορές σε μία άλλη εποχή. Ωδή στη διαχρονική ποιότητα της απλότητας. Αίσθηση τυλιγμένη σε ένα ολόλευκο κουτί που αφηγείται την ιστορία κάθε αρώματος KORRES μέσα από τις νότες του. Μπουκάλια που κλείνουν τοπία, όνειρα, συναισθήματα, εικόνες από γυμνά χέρια, βαθιές ρίζες στη γη, ανοιχτές θάλασσες και επιβλητικά βουνά – η γοητεία του απλού και ουσιαστικού, η ευγένεια της φυσικής ομορφιάς. Μία νέα συλλογή αρωμάτων που ενώνει ανθρώπους, συναισθήματα, σκέψεις, στιγμές.


Ραδιο Αρβυλα - Page 2 - Venus AUEB Forum\nRe: Ραδιο Αρβυλα\nPost by MpoMp » Fri Jun 15, 2012 3:12 pm\nΜια χαρά ήταν ο Σεφερλής. Παλιότερα!\nPost by m4ver1ck » Fri Jun 15, 2012 6:11 pm\nMpoMp wrote: Μια χαρά ήταν ο Σεφερλής. Παλιότερα!\nΕξαρτάται για το ποσό "παλιά" μιλάμε! Αν εννοείς τα σκετσάκια που ήταν ταξιτζής, ναί , είχαν κάποιο επίπεδο. Αλλα στην συνέχεια κατέντησε μια γελοία και σαχλή αντιγραφή ξένων κωμικών, και ικανός να αντικαταστήσει καλοκαιριάτικα, τα Fujitsu, με τους βαθμούς Σιβηρίας που επικρατούσαν μετα απο κάθε..."αστείο"!!!\nPost by kokosteo » Fri Jun 15, 2012 7:36 pm\nΑπίστευτος είναι ο Σεφερλης! Το οτι γεμίζει κάθε μέρα το δελφιναριο το καλοκαίρι (νομιζω >1000 θέσεων) δεν είναι τυχαίο! Κ δεν γίνεται να μην γελάσεις με τις ατάκες του. καλές ή κακές θα γελάσεις!\nΆρα το αποτέλεσμα είναι ότι έχει χιουμορ\nPost by ja_the_invincible » Fri Jun 15, 2012 7:42 pm\nΚαταρχήν ΠΙΤΣΙΡΙΚΙΑ ο μέγιστος Σεφερλής έχει υπάρξει στην ελληνική κωμική σκηνή από παλιά με διαμάντια όπως η Σαπουνόπετρα.Από τους ογκόλιθους του cult στην Ελλάδα , εντάξει δεν μπορεί κάποιος να έχει συνέχεια έμπνευση.Μοναδική απογοήτευση για μένα το "κορίτσια ο Μάρκουλης" που αντέγραφε monty python αβέρτα.\nPost by m4ver1ck » Fri Jun 15, 2012 8:15 pm\nkokosteo wrote: Απίστευτος είναι ο Σεφερλης! Το οτι γεμίζει κάθε μέρα το δελφιναριο το καλοκαίρι (νομιζω >1000 θέσεων) δεν είναι τυχαίο! Κ δεν γίνεται να μην γελάσεις με τις ατάκες του. καλές ή κακές θα γελάσεις!\nΉ οτι η αίσθηση του χιουμορ του μέσου Νεοέλληνα (και γενικά η όλη αισθητική του), αγγίζει τα όρια του υπανθρωπισμού και του κρετινισμού!!\nPost by kokosteo » Fri Jun 15, 2012 8:23 pm\nΉθελα να ήξερα με τι γελάς εσύ! στείλε μου κάτι που το θεωρείς αστείο για να κλάψω\nPost by ja_the_invincible » Fri Jun 15, 2012 8:25 pm\nΑυτός ο ελιτισμός της π****** ορισμένων είναι πραγματικά εκνευριστικός.Φαντάζομαι έχεις πάει στο εξωτερικό και βρήκες την αισθητική των έξω καλόγουστη ε?\nPost by ala_mages » Fri Jun 15, 2012 8:38 pm\nja_the_invincible wrote: Αυτός ο ελιτισμός της π****** ορισμένων είναι πραγματικά εκνευριστικός.Φαντάζομαι έχεις πάει στο εξωτερικό και βρήκες την αισθητική των έξω καλόγουστη ε?\nja για πρωθυπουργός\nPost by ja_the_invincible » Fri Jun 15, 2012 8:40 pm\nΕσύ να πεις για το πώς είναι ο μέσος Γάλλος πιτσιρικάς μπας και αρχίσουμε να απομυθοποιούμε κάποια πράγματα.Nuff said\nPost by ala_mages » Fri Jun 15, 2012 8:46 pm\nja_the_invincible wrote: Εσύ να πεις για το πώς είναι ο μέσος Γάλλος πιτσιρικάς μπας και αρχίσουμε να απομυθοποιούμε κάποια πράγματα.Nuff said\nΑΗΑΗΑΗΗΑΗΑ θα πω με την πρώτη ευκαιρία\nPost by m4ver1ck » Fri Jun 15, 2012 10:37 pm\nΤο ότι δεν δέχομαι άκριτα ότι σκουπίδι πλασάρεται απο την showbiz σαν γαμάτο και το προσκυνώ σαν τότεμ, και την μετριότητα την χαρακτηρίζω μετριότητα, δεν με καθιστά "φαντασμένο ψευτοκουλτουριάρη ελιτιστή"! Και btw και στο εξωτερικό τα ιδια σκατ* είναι, αλλα τηρούνται και κάποια προσχήματα.\nPost by ja_the_invincible » Fri Jun 15, 2012 11:41 pm\nΝαι βέβαια τηρούνται προσχήματα.\nΑυτό είναι το μουσικό ρεύμα στην Αγγλία και τις Ηπα.Εγώ ξέρω ότι στην Ελλάδα κάθε συναυλία ποιοτικού καλλιτέχνη γίνεται sold out και ο κόσμος στηρίζει τις εναλλακτικές μουσικές όχι το πλαστικό σκουπιδαριό του mtv που γίνεται ανάρπαστο παγκοσμίως.Την ίδια επέκταση μπορούμε να κάνουμε και σε οποιαδήποτε μορφή τέχνης/έκφρασης θέλεις.Αν νομίζεις ότι στην Ελλάδα το επίπεδο του κόσμου είναι χαμηλό και έξω υψηλότερο και πιο πεπαιδευμένο είσαι τελείως λάθος.\nPost by ultimate_aektzis » Fri Jun 15, 2012 11:50 pm\nΒασικα στην Ελλαδα και τα σκουπιδια, sold out κανουν\nFyi, ο Σεφερλης δεν το επαιξε ποτε ποιοτητα ουτε ποιμενας οπως ο Τσιπρολακης.\nPost by m4ver1ck » Fri Jun 15, 2012 11:56 pm\nΠρώτα από όλα απο που έβγαλες το συμπέρασμα οτι είμαι απολογητής της ξένης ποπ-κουλτούρας η θιασώτης της ακατάπαυστης ξενομανίας? Η ξενομανία είναι το ιδιο ξιπασιά και ενδειξή χαμηλού πνευματικου επιπέδου, όπως και η προσκόλληση σε εντόπια σαβούρα. Και οσον αφορά το επίπεδο του Έλληνα, το κρίνω απο το τι ίσχυε παλιότερα και το τι ισχύει τώρα. Ακράδαντα πιστεύω ότι καποιες παραστάσεις που δινονται τώρα και καποια γκαλά κλπ θα τρωγαν μεγάλο κάζο και ντομάτα!!!\nΚάποτε θα τρώγαν ντομάτες όμως. Και δεν αναφέρομαι τόσο στον Σεφερλή οσο σε κάτι άλλα κουλτουρέ νούμερα που μας πλασάρουν κάτι μπούρδες που γυρναγαν (πχ Σπιρτόκουτο) σαν την επιτομή της ύψιστης Τέχνης!!\nPost by ja_the_invincible » Sat Jun 16, 2012 12:12 am\nm4ver1ck wrote: Πρώτα από όλα απο που έβγαλες το συμπέρασμα οτι είμαι απολογητής της ξένης ποπ-κουλτούρας η θιασώτης της ακατάπαυστης ξενομανίας? Η ξενομανία είναι το ιδιο ξιπασιά και ενδειξή χαμηλού πνευματικου επιπέδου, όπως και η προσκόλληση σε εντόπια σαβούρα. Και οσον αφορά το επίπεδο του Έλληνα, το κρίνω απο το τι ίσχυε παλιότερα και το τι ισχύει τώρα. Ακράδαντα πιστεύω ότι καποιες παραστάσεις που δινονται τώρα και καποια γκαλά κλπ θα τρωγαν μεγάλο κάζο και ντομάτα!!!\nΔεν είπα ότι ασπάζεσαι την ξένη σαβούρα!Μίλησες για κατώτερο επίπεδο του νεοέλληνα και κρετινισμό.E δες τι παίζει έξω τώρα , τουλάχιστον καλλιτεχνικά, και ξανασκέψου κατά πόσον ο μέσος Έλληνας έχει χειρότερη αισθητική από τον μέσο ξένο.Από την στιγμή που το προσδιορίζεις εθνικά θα κάνεις εθνική σύγκριση.Αν τώρα το προσδιορίσεις χρονικά ότι η κοινωνία γενικότερα δεν ήταν τόσο κακόγουστη και παρηκμασμένη σε προηγούμενα χρόνια οκ το δέχομαι.Αυτό όμως ισχύει σε παγκόσμιο επίπεδο.\nPost by barbarosa » Sat Jun 16, 2012 12:31 am\n++ για τον Σεφερλή. Ο άνθρωπος είναι γελοτοποιός.\nΕπίσης δεν υπάρχει χιούμορ ανώτερης και κατώτερης ποιότητας. Οτιδήποτε σε κάνει να γελάς είναι χιούμορ.\nPost by m4ver1ck » Sat Jun 16, 2012 12:32 am\nΝαι έχεις δίκιο, παράλειψη δικιά μου...Έπρεπε να το συγκεκριμενοποιησω οτι αναφερομουν αποκλειστικά σε χρονικά πλαίσια...\nPost by ja_the_invincible » Sat Jun 16, 2012 12:37 am\nΜικρή ιστορική παρατήρηση.Οι αρχαίοι Αθηναίοι στα Παναθήναια παρακολουθούσαν 3 τύπους παραστάσεων 1) την τραγωδία , για τον σκεπτικισμό και την καλλιέργεια της σκέψης 2) την κωμωδία για την καταγγελία κάποιων κοινωνικών/πολιτικών φαινομένων δηλαδή εκπαίδευση μέσω διασκέδασης και στο τέλος 3) το σατυρικό δράμα που ήταν μόνο αστεία για π***** , κλανιές κλπ κλπ.Αυτό που θέλω να πω είναι ότι καλύτερο να υπάρχει μία ισορροπία όπως πιστεύανε οι αρχαίοι ημών πρόγονοι.\nPost by MpoMp » Sat Jun 16, 2012 1:33 pm\nΚαι γενικά δε ξέρω γιατί αναλύετε τόσο πολύ το θέμα. Το χιούμορ δεν έχει επίπεδο. Κάθε άνθρωπος έχει διαφορετική αίσθησή του και τον κάνουν άλλα πράγματα να γελάει. Όπως εγώ μπορεί να φτιάχνομαι με "ηλίθια" και κρύα αστεία, άλλος γελάει μόνο με μαθηματικά ανέκδοτα ή inside jokes, άλλος δε γελάει ποτέ με ανέκδοτα για ξανθιές, και πάει λέγοντας. Υπάρχουν και άτομα που γελάνε με ανέκδοτα για νεκρά μωρά.\nΟΚ, ο Σεφερλής στα θέατρα κάνει γενικώς χαμηλού επιπέδου παραστάσεις και μαζεύει συνήθως τη Σάρα και τη Μάρα και σε πολλά σημεία οι ατάκες φαίνεται ότι είναι βεβιασμένες και δε σου προκαλούν γέλιο αλλά αυτό δε σημαίνει ότι άλλες ατάκες ή γενικά ο τρόπος που υποδύεται ρόλους ο Σεφερλής δεν έχουν γέλιο.\nΕγώ προσωπικά γελάω πολύ με παραστάσεις όπως αυτή:\nPost by Nixon33 » Fri Mar 08, 2019 4:37 pm\nΘα είμαι σκληρός μαζί τους . Λοιπόν, εδώ πέρα μιλάμε για την επιτομή του λαικισμού. Σα να βλέπω καλοφτιαγμένη επιθεώρηση με τις ίδιες κλισέ στερεοτυπικές ιδέες και σκέψεις. "Οι πολιτικοί μας τα φαγαν μπλα μπλα μπλα" και άλλα τέτοια λες και όλο το πρόβλημα είναι οι πολιτικοί και μόνο! Προσωπικά, θεωρώ τον Κανάκη υπερφίαλο και ατάλαντο (παρ' ότι έξυπνο επιχειρηματικά), τον Σερβεττά κρύο (τα ίδια αστεία από το ΑΜΑΝ, πόσο βαρετός ρε φίλε) και τους άλλους δύο συμπαθητικούς μεν, ελαφρώς αδιάφορους δε. Τέλος, τα βιντεάκια της εκπομπής έχουν πλάκα αρκετές φορές αλλά τα φτιάχνουν άλλοι. Συνολικά, η εκπομπή τους είναι μέτριου επιπέδου και συναγωνίζεται σε λαικισμό και ευκολία τον άλλο ατάλαντο, το Λαζόπουλο.\nPost by Nixon33 » Fri Mar 08, 2019 4:41 pm\nΓελάει με κάτι καλύτερο από την κρυάδα του Ράδιο Αρβύλα φίλε μου. Δεν είναι σνομπ να αναφέρεις την άποψη σου με ειλικρίνεια και το βρίσκω εξαιρετικά επιθετικό να τραμπουκίζεις κάποιον επειδή το γούστο του δε συνάδει με το δικό σου κι εν προκειμένω με τη μετριότητα και σάχλα του νεοέλληνα. Ναι, η εκπομπή αυτή μού φαίνεται και μένα απαίσια, δεν καταλαβαίνω τι σε προβληματίζει σε αυτό? Ο καθένας μπορεί να κρατήσει την άποψη του στο τέλος της μέρας.\nPost by m4ver1ck » Sun Mar 10, 2019 3:30 pm\nΜηπως το ονομα σου ειναι Ιησους..Τι ανέστησες ρε φιλε?